2 Weche mag Ndalo 6 - Holy Bible [Luo Bible 2020] - (2WeN 6)\n2 Weche mag Ndalo 6\nEka Solomon nowacho niya, “Jehova Nyasaye osewacho ni enodag ei bor polo motimo mudho.\nAsegeroni hekalu marahuma, kama inidagie nyaka chiengʼ.”\nKane oganda jo-Israel duto ochungʼ kanyo, ruoth nolokore mogwedhogi.\nEka nowacho niya, “Pak obed ne Jehova Nyasaye, ma Nyasach Israel, mosetimo gi lwete gima ne osingo gi dhoge ni Daudi wuonwa. Nikech nowacho niya,\n‘Chakre ndalo mane agolo joga koa Misri pok ayiero dala maduongʼ e dhoot moro amora mar Israel mondo oger hekalu kanyo ni Nyinga, to aseyiero Daudi mondo otel ni joga Israel.\nTo koro aseyiero Jerusalem mondo obed kama Nyinga betie kendo aseyiero Daudi mondo otel ni joga Israel.’\n“Daudi wuora noketo e chunye mondo oger hekalu moluongo nying Jehova Nyasaye ma Nyasach Israel.\nTo Jehova Nyasaye nowacho ni Daudi wuora niya, ‘Nitimo maber mondo ibed gi wach gero hekalu ni nyinga e chunyi.\nKata kamano in ok niger hekalu, to wuodi, ma en ringri gi rembi iwuon; en ema noger hekalu ni Nyinga.’\n“Jehova Nyasaye oserito singruok mane otimo. Asekawo loch wuora Daudi kendo asebet e kom loch mar Israel mana kaka Nyasaye nosingo kendo asegero hekalu ni Nying Jehova Nyasaye ma Nyasach Israel.\nAseketo Sandug Muma ma moketie singruok mane Jehova Nyasaye otimo e kinde gi jo-Israel.”\nEka Solomon nochungʼ e nyim kendo mar misango mar Jehova Nyasaye e nyim oganda duto mar jo-Israel kendo norieyo bedene kochomo malo.\nNoseloso raidhi mar mula ma borne gi lachne romo fut aboro to borne kadhi malo en fut abich mokete e dier laru ma oko. Ne ochungʼ e raidhino mi ogoyo chonge piny e nyim oganda duto mar jo-Israel kendo norieyo bedene kochomo polo.\nKowacho niya, “Yaye Jehova Nyasaye ma Nyasach Israel, onge Nyasaye moro e polo kata e piny machal kodi. In e Nyasaye marito singruok mar herane ni jotichne maluwo yoreni gi chunygi duto.\nIserito singruokni mane itimo gi jatichni Daudi wuora, ne isingori gi dhogi kendo isechopo singruokno gi lweti, mana kaka en kawuononi.\n“To koro Jehova Nyasaye ma Nyasach Israel rit singruok mane itimo gi jatichni Daudi wuora kiwachone niya, ‘Ok inibed maonge ngʼama bet e nyima e kom loch Israel ka nyikwayi onono kaka giwuotho e nyima kaka chikna dwaro mana kaka isetimo.’\nTo koro, yaye Jehova Nyasaye ma Nyasach Israel yie mondo wach mane isingo ni jatichni Daudi wuora otimre mana kaka ne isingo.\n“To bende Nyasaye nyalo dak e piny kod ji? Kata polo malo kata polo mabor ok nyal romi, to koro hekalu mageroni to diromi nade!\nKata kamano chik iti ni lamo jatichni gi kwayone mar ngʼwono yaye Jehova Nyasaye Nyasacha. Winji ywak gi lemo ma jatichni lamo e nyimi.\nMad wangʼi rang hekaluni odiechiengʼ kod otieno, kama niwacho ni Nyingi nobedie. Yie iwinji lemo ma jatichni lamo kochomo odni.\nWinji lamo mar jatichni kaachiel gi jogi Israel ka gilamo ka gichomo odni. Winji gi e polo kar dakni kendo kiwinjo to iwenwa richowa.\n“Ka ngʼato oketho ni wadgi kendo dwarore ni mondo okwongʼre kendo obiro mokwongʼore e nyim kendo mar misango manie hekaluni,\nto iwinji gi e polo kendo itim kaka owinjore. Ngʼad bura e kind jotichni kikumo joketho kendo iket richogi e wigi bende joma onge ketho iket kare kaluwore gi timgi makare.\n“Ka jogi Israel olo e lweny gi jowasikgi nikech gisekethoni to bangʼe gilokore mi gipako nyingi, ka gilamo kendo gikwayo e hekaluni,\nto iwinjgi gi e polo kendo iwe richo jogi Israel kendo iduog-gi e piny mane imiyogi kod kweregi.\n“Ka polo olor kendo koth onge nikech jogi osekethoni to ka gilemo kaeni ka gipako nyingi kendo ka gilokore giweyo richogi nikech isekelonegi chandruok,\nto yie mondo iwinjgi gie polo kendo iwene jotichni ma jo-Israel richogi. Puonjgi yo makare mar dak kendo iornegi koth e piny mane imiyo jogi kaka girkeni margi.\n“Ka kech kata dera omako piny kata ka abach omako cham kata tuo ewi dongo, kata ka bonyo kata kungu, kata ka jowasigu olworo miechgi madongo, kata ka midekre kata tuo omakogi,\nto ka ngʼato kuom jogi ma jo-Israel olemo kata okwayi, ka gingʼeyo gima chando chunygi kod lit ka girieyo bedegi kochomo hekaluni,\nto yie iwinji gie polo kama idakie. Wenegi richogi kendo tim ne ngʼato ka ngʼato gima owinjore gi gik motimo nikech ingʼeyo chunygi (nikech in kendi ema ingʼeyo chuny dhano),\nmondo omi gilwori kendo giwuoth e yoreni ndalogi duto ma gin-go e piny mane imiyo kwerewa.\n“To kuom jadak ma ok achiel kuom jogi Israel moa e piny mabor nikech nyingi maduongʼ kendo lweti maratego kod badi marabora moriere, ka gibiro ma gilemo ka gichomo hekaluni,\nto yie mondo iwinji gie polo kama idakie kendo tim gimoro amora ma jadakno okwayi mondo ogendini duto mag piny ongʼe nyingi kendo oluori mana kaka jogi Israel kendo mondo gingʼe ni ot ma asegeroni luongo nyingi.\n“Ka jogi odhi kedo gi jowasikgi kamoro amora ma ibiro orogie ka gilami kagichomo dalani miseyiero kendo hekalu masegero maluongo nyingi,\nto yie iwinji gie polo lamogi kod kwayogi kendo konygi.\n“To ka giketho e nyimi, nimar onge ngʼato kata achiel ma ok jaketho mi ikecho kodgi kendo ichiwogi e lwet wasigu mi giterogi e twech e piny mabor kata machiegni,\nkendo ka chunygi olokore e piny mane otergi e twech kendo giweyo richogi kendo gikwayi e piny wasikgi mane otweyogi kagiwacho niya, ‘Wasetimo richo kendo waseketho bende wasetimo mamono;’\nto ka gidwogo iri gi chunygi duto kod ngimagi duto e piny mane otergi e twech, kendo gilemo ka girango pinygi mane imiyo kweregi, kod dala maduongʼ miseyiero kod hekalu ma asegero ni nyingi,\nto yie iwinji lemogi gi kwayogi gie polo kar dakni kendo ikonygi. Kendo iwe ni jogi mosetimo richo e nyimi.\n“Koro Nyasacha, yie mondo wengegi oyawre kendo itgi mondo owinj maber lemo ma wachiwo kaeni.\n“Yaye Jehova Nyasaye, koro chungʼ malo kendo idonj e kar yweyo, in kaachiel gi Sandug Muma mar singruokni mar tekoni maduongʼ. Yaye Jehova Nyasaye, mad jodolo magi orwakre gi warruok, mad jogi maler obed gi ilo kuom berni.\nYaye Jehova Nyasaye, kik ikwed ngʼatno misewiro. Par hera maduongʼ mane isingone Daudi jatichni.”\n2 Weche mag Ndalo 6:1\n2 Weche mag Ndalo 6:2\n2 Weche mag Ndalo 6:3\n2 Weche mag Ndalo 6:4\n2 Weche mag Ndalo 6:5\n2 Weche mag Ndalo 6:6\n2 Weche mag Ndalo 6:7\n2 Weche mag Ndalo 6:8\n2 Weche mag Ndalo 6:9\n2 Weche mag Ndalo 6:10\n2 Weche mag Ndalo 6:11\n2 Weche mag Ndalo 6:12\n2 Weche mag Ndalo 6:13\n2 Weche mag Ndalo 6:14\n2 Weche mag Ndalo 6:15\n2 Weche mag Ndalo 6:16\n2 Weche mag Ndalo 6:17\n2 Weche mag Ndalo 6:18\n2 Weche mag Ndalo 6:19\n2 Weche mag Ndalo 6:20\n2 Weche mag Ndalo 6:21\n2 Weche mag Ndalo 6:22\n2 Weche mag Ndalo 6:23\n2 Weche mag Ndalo 6:24\n2 Weche mag Ndalo 6:25\n2 Weche mag Ndalo 6:26\n2 Weche mag Ndalo 6:27\n2 Weche mag Ndalo 6:28\n2 Weche mag Ndalo 6:29\n2 Weche mag Ndalo 6:30\n2 Weche mag Ndalo 6:31\n2 Weche mag Ndalo 6:32\n2 Weche mag Ndalo 6:33\n2 Weche mag Ndalo 6:34\n2 Weche mag Ndalo 6:35\n2 Weche mag Ndalo 6:36\n2 Weche mag Ndalo 6:37\n2 Weche mag Ndalo 6:38\n2 Weche mag Ndalo 6:39\n2 Weche mag Ndalo 6:40\n2 Weche mag Ndalo 6:41\n2 Weche mag Ndalo 6:42


Johana 7 - Holy Bible [Luo Bible 2020] - (Joh 7)\nBangʼ mano Yesu nodhi koni gi koni e piny Galili, kotemo bedo mabor gi Judea nikech jo-Yahudi ne rite kuno mondo ginege.\nTo ka Sap jo-Yahudi mar Kiche ne chiegni chopo,\nowete Yesu nowachone niya, “Wuog ka idhi Judea mondo jopuonjreni one honni mitimo.\nKa ngʼato dwaro mondo obed rahuma to ok otim gik moko lingʼ-lingʼ. Omiyo kaka isebedo ka itimo honnigi, koro nyenyri ane e lela mondo piny oneni.”\nNegiwachone kamano nikech kata gin giwegi ne ok giyie kuome.\nKuom mano, Yesu nowachonegi niya, “An sechega pok ochopo, un to unyalo timo gigeu sa moro amora.\nPiny ok nyal chayou, to an to piny ochaya nikech ahulo ni gik motimo richo.\nUn dhiuru adhiya e sawo. An pod ok adhi e sawono mondi nikech sa mowinjore adhi kuno pok ochopo.”\nBangʼ wacho kamano nodongʼ Galili.\nKata kamano bangʼ ka owetene nosewuok odhi e sawo, en bende nodhi, to nodhi lingʼ-lingʼ ka ji ok ongʼeyo ni odhi.\nJo-Yahudi ne manye e sawono ka gipenjo niya, “Ere ngʼatno?”\nJi mathoth mane ni e sawono ne wuoyo kuom Yesu. Jomoko nowacho niya, “En ngʼat maber.” To jomoko kuomgi to nowacho niya, “Ooyo, owuondo ji.”\nTo onge ngʼama ne nyalo hedhore wuoyo kuome e lela nikech negiluoro jo-Yahudi.\nKane ji pod ni e Sawo, Yesu nodonjo nyaka e laru mar hekalu mochako puonjo ji.\nJo-Yahudi nowuoro ka gipenjo niya, “Rieko machalo kama ngʼatni oyudo kanye to ok osomo?”\nYesu nodwokogi niya, “Gik ma apuonjo ok gin maga awuon, to gin mag Jal mane oora.\nNgʼat ma wuoyo kuome owuon timo kamano mondo oyud duongʼ en owuon, to ngʼat matiyo mondo Nyasaye mane oore ema oyud duongʼ, en ja-adiera, kendo onge miriambo moro amora kuome.\nMusa donge nomiyou chik? Kata kamano, onge kata achiel kuomu ma orito chik. Ka en kamano, to angʼo momiyo udwaro nega?”\nOgandano nodwoko niya, “Jachien ni kodi! En ngʼa madwaro negi?”\nYesu nowachonegi niya, “Hono achiel kende ema ne atimo mi ubwok uduto.\nNikech Musa nomiyou chik mar mondo oteru nyangu (to chutho Musa ok ema nomiyou chikni, to noa kuom kwereu), omiyo utero ji nyangu nyaka chiengʼ Sabato.\nTo ka inyalo ter nyathi nyangu chiengʼ Sabato, mondo kik uketh Chik Musa, anto iu wangʼ koda nangʼo ka achango ringre dhano duto chiengʼ Sabato?\nGikanyono jo-Jerusalem moko nochako penjo niya, “Donge ma e ngʼat mane gidwaro nego cha?\nWangʼeyo kuma ngʼatni oaye nikech Kristo to kobiro, to onge ngʼama nongʼe kuma oaye.”\nKane oyudo Yesu pod puonjo ei laru mar hekalu, nokok matek kowacho niya, “Ee, ungʼeya, kendo ungʼeyo kuma aaye. Ok an ka gi dwarona awuon, to Jal ma noora en ja-adiera. Un ukiaye,\nto an to angʼeye nikech ne aa ire, kendo en ema noora.”\nKane giwinjo mano, ne gitemo mondo gimake, to onge ngʼama notemo mule gi lwete, nikech kindene ne pok ochopo.\nJi mathoth e dier ogandano pod noyie mana kuome. Negiwacho niya, “Ka Kristo miwachono obiro, bende notim honni mangʼeny moloyo ngʼatni adier?”\nJo-Farisai nowinjo ka oganda wacho gik ma kamago kuome, omiyo jodolo madongo gi jo-Farisai nooro askeche mag hekalu mondo omake.\nYesu nowachonegi niya, “An kodu mana kuom kinde matin kende, bangʼe to abiro dok ir Jal mane oora.\nUbiro manya, to ok unuyuda, kendo kama antie ok unyal bire.”\nJo-Yahudi nowacho e kindgi giwegi niya, “Ngʼatni dwadhi kune ma ok wanyal yudee? Dibed ni odwaro dhi kuma jowa odakie ka gikere e dier jo-Yunani mondo opuonj jo-Yunani?\nTiend gima nowacho ni, ‘Ubiro manya to ok unuyuda’ kendo ni, ‘kama antie ok unyal bire’ en angʼo?”\nOdiechiengʼ mogik mar Sawo, mane en odiechiengʼ maduongʼ ahinya, Yesu nochungʼ mowacho gi dwol maduongʼ niya, “Ngʼat ma riyo oloyo mondo obi ira omodhi.\nNgʼato angʼata moyie kuoma pi ngima nobubni koa kuome, mana kaka Ndiko owacho.”\nGima ne owuoyo kuome ne en Roho, mane joma oyie kuome biro yudo bangʼe. E kindeno Roho ne pok obiro, nikech Yesu ne pok omi duongʼ.\nKane giwinjo wachno, moko kuom joma ne ni kanyo nowacho niya, “Jalni en janabi adier.”\nJomoko to nowacho niya, “En e Kristo.” Ji mamoko to nopenjo niya, “Ere kaka Kristo nyalo aa Galili?\nDonge Ndiko wacho ni Kristo biro aa e anywola joka Daudi, kendo ni obiro aa Bethlehem, dala mane Daudi odakie?”\nOmiyo pogruok nobedo e kind ji nikech wach Yesu.\nJomoko ne dwaro make, to onge ngʼama noketo lwete kuome.\nEka askeche mag hekalu nodok ir jodolo madongo gi jo-Farisai, kendo ne gipenjogi niya, “Angʼo momiyo ok usekele ka?”\nAskeche nodwoko niya, “Onge ngʼama osewuoyo kaka ngʼatni nyaka nene.”\nJo-Farisai nodwokogi niya, “Kare un bende useyie gi miriambone.\nBende useneno jotend jo-Farisai kata achiel moyie kuome?\nOnge ngʼama luwo ngʼatni makmana oganda mokia chik, gin joma okwongʼ!”\nNikodemo, jal manoyudo osedhi ir Yesu motelo, kendo mane en achiel kuomgi, nopenjo niya,\n“Bende chikwa oyie adier mondo ongʼad ne ngʼato bura kapok onone mokwongo mondo ongʼe gima otimo?”\nNegidwoke niya, “Donge in bende ia Galili? Non maber, to ibiro yudo ni onge janabi manyalo aa Galili.” [Loko moko machon mag Muma kata joneno moko machon ne ok ondiko Joh 7:53 — 8:11.] [\nEka moro ka moro kuomgi nowuok modok e dalane.


Gal 2 | `KMO | STEP | Komas 14 sukwiya hamarek, ada Jerusalem akamak Banabas riitaka eecha ir. Taitas rii eechaba adaka ibar.\nPOL RII ANADII APOSEL YECHAKA EECHA YAKA KUMWOY SIIR\n1 Komas 14 sukwiya hamarek, ada Jerusalem akamak Banabas riitaka eecha ir. Taitas rii eechaba adaka ibar. 2 God riita ana mukuchirek, eena ada ir. Irek, yechi akak ya yopo wuchi yirek, ada yenya ada shebo shebo tawa man sawo tar maji kepin genyik ada harapa man kwodii wor. Ada eecha hiki tar ada mashi otii tar yon apa otii tawa yon iipa ada sobo yo otiikiita. Eena ada kwodi wor. 3 Taitas rii adaka eecha ichari, Grik maka eecha tari, riiti maba sapin ye saka dagiirek. Worek, ma kaw ye riiti maba sapin dagiibaken gegiya tar. 4 Ye ya veenyechi yaka kumwoy woshepiichi notaka eecha ya nareboy siirek, maba sapin dagiibaken hiki tar. Nota Jisas Kraist riitaka yichawey, nona heemachichawey, ye eena nona heken yar. Yarek, ye nona eechaba mashi Ju ma otii tar nobok poko jibaken hikitu. 5 Nota yenya meejichi anabeyichi yenya sumowukasakech. God riiti maji siiken kwotaka eecha taken eena no eecha yenya sumokasakech.\n6 Ma kaw ye harapa ma wochari, ye akar maji ana pokiikasakech. Ma kaw yechi hi harapa taney, ii ada eecha hikitu eeta kubuchey boboy. God riita ma yechi hin hekasakech. Yaho. Rii ma yechi inyaken wopun eena hecho. 7 Harapa ma ye diina her: God riita Pita riitana yon harega, rii Ju ma yen hadabas majin sawo tawak, God riita ana harebaga ada shebo shebo tawa man eechaba sawo taken eena har. 8 Ayo, God riita otiichirek, Pita riita Ju ma yechi aposel tawak, God riita eechaba riiti hapaga tawa boboyek an otiichirek, ada shebo shebo tawa ma yechi aposel tawa. 9 Jems, Pita, Jon yecha harapa ma herega, ye her God riita ana rukusiirek, rii ana diita yo podateban harek, ye ana Banabas riitaka tapa neekir. No yo meshi otii tawa ma tawak, nota eyey podateba hikir sicha i shebo shebo tawa ma yechaka eecha otiitanak, yecha Ju ma yechaka eechaba otii takiita. 10 Yecha way woher, “Kiiriisiiposii tawa ma ye notaka eecha tawey, opoche yenya abosuchitanakech.” Diita boboyen ada eena harapa yo otii tar.\nPOL RIIT5A PITA RIINA MAJI BAR\n11 Pita riita Adiok akamak ya sayarek, riita kapasek otiirek, ada riina geenyik riiti misomak nasowoyer. 12 Jems riita ma kaw yen heechirek, iri ye saka yarek, Pita riita shebo shebo tawa ma yaka kumwoy yechaka eecha atar. Jems riita heechirek ir ma ye yarek, Pita rii akiichi rii kawka yechaka saka eecha atarek. Rii shebo shebo tawa ma yechi maba sapin diigiik otii tawa Kristen ma yenya akiichi eena kawka yechaka akasakech. 13 Worek, anadii Ju ma yaka kumwoy ye eechaba akii tarek, Pita riitaka akii tar. Worek, Banabas rii eena hechi akiichi rii otiibar. 14 Yecha hadabas maji siiti nobok saka nagwa nagwa ichawak, eena ada hechi eyey ma yechi misomak ada Pita riina diita maji bar: “Miita Ju ma tawey, mii eeta shebo shebo tawa ma yecha ma otii tawabaga, mii eechaba otiito. Ju maga eecha otiikasakech. Wowak, mii boyewak shebo shebo tawa ma yen otiiniga ye Ju ma siiken eena wocho?”\nJU MA YEN SHEBO SHEBO TAWA MA YEN KRAIST RIINA HIKI SIITIICHICHAWA NOBOK EEKA YESOKWA YICHITU\n15 Eeta siiken non yimowurek, no eeta Ju ma siir. No shebo shebo kapasek otii tawa ma takasakech. 16 Wowak, nota eecha hikitu: ma ye loban sumowu tawey, ye God riiti misomak nagwa nagwa ta makasakech. Ye Jisas Kraist riina hiki siitiichichawey, ye eeta God riiti misomak eeka nagwa nagwa tawa. Kraist riina hiki siitiichichawa nobok no God riiti misomak nagwa nagwa taken eena nota Jisas riina hiki siitiichichar. No loban eena sumowukasakech. Ma por rii loban sumowu tawey, rii God riiti misomak nagwa nagwa takasakech. 17 No Kraist riiti nobok no God riiti misomak no eeka nagwa nagwa siik otii tawey, nota mayama kapasek tawa ma henyey, shebo shebo tawa ma ye kapasek tarega no eecha henyey, ii boy kapo kwo eecha wocho Kraist rii kapasek nobon otii tawa ma? Yaho. Eecha wokasakech. 18 Ada lon pochin reekiiri, eeta lo majin ada kawka eena yesokwaken otiiney, ii eecha mukuchichu ada kapasek otiito ii lon reekiito. 19 Lok nota hikitawey, ana eeka pi sowakwo har. Lo eeta ana sowakwor. God riitaka eecha siiken eena pi sowakwor. Eeji mashi otii tar abo siin mek ji siitiichirek, Kraist riitaka eecha mek har. 20 Harek, eeta otii tar abo eechaba takasakech. Worek, Kraist riita eeji sugu wopuk eeka tawa. Tawey, adaka eecha tawey, ada God riiti Yikapwa riina hiki siitiichichawa nobok eeka yichu. Rii ana rukusiichi hachir. 21 Ada God riita yeyada rukusii tawa boboyen eena nasowoyekasakech. Lo eeta man otii kepi siiney, God riiti misomak i nagwa nagwa siiney, Kraist rii biish shebo shebo har!


Jo-Hibrania 9 | Bible e Intanet | New World Translation\nChakruok Wuok Tim Jo-Lawi Kwan Rapar mar Chik Joshua Jong’ad Bura Ruth 1 Samuel 2 Samuel 1 Ruodhi 2 Ruodhi 1 Weche mag Ndalo 2 Weche mag Ndalo Ezra Nehemia Esta Ayub Zaburi Ngeche Eklesiastes Wer Mamit Moloyo Wende Duto Isaya Jeremia Ywagruok Ezekiel Daniel Hosea Joel Amos Obadia Jona Mika Nahum Habakuk Zefania Hagai Zekaria Malaki Mathayo Mariko Luka Johana Tich Joote Jo-Rumi 1 Jo-Korintho 2 Jo-Korintho Jo-Galatia Jo-Efeso Jo-Filipi Jo-Kolosai 1 Jo-Thesalonika 2 Jo-Thesalonika 1 Timotheo 2 Timotheo Tito Filemon Jo-Hibrania Jakobo 1 Petro 2 Petro 1 Johana 2 Johana 3 Johana Juda Fweny 1 2 3 4 5 6 7 8 9 10 11 12 13\nNe Jo-Hibrania 9:1-28\nTich Nyasaye mitimo ka maler e piny (1-10)\nKristo nodonjo e polo gi rembe (11-28)\nJagach mar singruok manyien (15)\n9 To singruok ma chonno ne nigi chike miluwo motudore gi tij Nyasaye kod ka maler+ e piny. 2 Nimar ne oger hema mopog iye, kae to ka ma ne opog mokwongo ne nitie gir chungo taya,+ kod mesa, gi makate michiwo e nyim Nyasaye;+ to iluongo kanyo ni Ka Maler.+ 3 To e tok pasia mar ariyo,+ ne nitie ka ma opog e hemano miluongo ni Ka Maler Moloyo.+ 4 Kanyo ne nitie gir wang’o ubani molos gi dhahabu+ kod sandug singruok+ ma omwon gi dhahabu lilo,+ ma iye ne nitie agulu molos gi dhahabu. Aguluno ne oting’o manna,+ ludh Harun ma ne oloth,+ kod kite mopa+ mag singruok; 5 to gi ka wiye malo ne nitie jokerubi ma nigi duong’ ka giumo raum mar loso winjruok.+ To sani ok e sa mar wuoyo e wi wechego e yo matut. 6 Ka noseger gigo e yo ma kamano, pile jodolo ne donjo ka ma opog mokwongo e hemano mondo giti tije mowal;+ 7 to jadolo maduong’ kende e ma ne donjo dichiel e higa+ ka ma opog mar ariyono, kendo nodonjo gi remo+ modhi chiwo ne en owuon+ kendo ne richo ma oganda+ nosetimo ka gikiya. 8 Kuom mano, roho maler nyiso ratiro ni yo ma dhi ei ka maler ne pok ofwenyore e kinde ma hema mokwongono ne pod nitie.+ 9 Hemano en mana ranyisi mar ndalo ma sani,+ kendo kaluwore gi chenrono, ne ichiwo mich kanyachiel gi misengni bende.+ Kata kamano, mago ok mi ng’at ma timo tij Nyasaye obed malong’o chuth mi koro obed gi chuny ma onge bura.+ 10 Gin mana gik motudore gi chiemo gi gik mimadho kod tim lwokruok mopogore opogore.*+ Ne gin mana chike mag ringruok,+ kendo ne oketgi mondo giti nyaka chop ndalo ma noseket mar rieyo gik moko. 11 Kata kamano, ka Kristo nobiro kaka jadolo maduong’ mar gik mabeyo mosetimore, nodonjo e hema maber moloyo kendo malong’o chuth. Ok en hema molos gi lwedo, tiende ni ok en chuech mar pinyni. 12 Ne odonjo iye nyaka e ka malerno, ok gi remb diek kod mag nyiruedhi, to nodonjo gi rembe owuon,+ kotimo kamano dichiel ma ok bi nwo kendo, mi nokelonwa resruok ma nyaka chieng’.+ 13 Nimar ka remb diek gi mag ruedhi+ kod buch nyaroya ma ne ikiro kuom jo ma nosebedo ma ok ler ne pwodhogi mi gibed maler e ringruok,+ 14 mano kaka remb Kristo biro timo kamano e okang’ maduong’ moloyo!+ Nimar ne ochiwore owuon kokalo kuom roho ma siko nyaka chieng’, ka oonge mbala e nyim Nyasaye. Donge obiro pwodhowa ka ogolowa e timbe ma kelo tho+ mi wabed gi chuny maler, mondo wati ne Nyasaye mangima?+ 15 Mano e momiyo en jagach mar singruok manyien+ mondo kokalo kuom thone, nengo ma nochiwo owar ji+ a e ketho ma ne gitimo e bwo singruok machon, mondo jo ma oseluong obi oyud singo mar pok ma nyaka chieng’.+ 16 Nimar sa mitimo singruok, chuno ni dhano ma timo singruogno nyaka tho, 17 nimar singruok tiyo mana ka gimoro otho, nikech ok onyal tiyo e kinde moro amora ka ng’at ma ne otimo singruogno pod ngima. 18 Nikech mano, singruok machon bende ne ok ochako tiyo ma onge remo ma ne ochuer. 19 Nimar ka Musa nosewuoyo gi ji duto e wi weche duto manie Chik, nokawo remb nyiruedhi, gi mag diek, gi pi, kae to ne okirogi e bug* singruok kendo kuom ji duto, kotiyo gi yie rombo makwar motue e yadh hisobu 20 kowacho niya: “Ma e remo mar singruok ma Nyasaye osechikou mondo uriti.”+ 21 Kamano bende, ne okiro remo e hema kendo e gik moko duto mitiyogo e tich maler.+ 22 Ee, kaluwore gi Chik, chiegni ni gik moko duto ipwodho mana gi remo,+ kendo onge richo minyalo we ne ng’ato mak mana ka remo ochuer.+ 23 Kuom mano, ne dwarore ni gigo ma ne gin kaka ranyisi+ mag gik manie polo opwodh kitiyo gi yorego,+ to dwarore ni ochiw misengni malong’o moloyo ne gik manie polo. 24 Nimar Kristo ne ok odonjo ei ka maler molos gi lwedo,+ ma en mana kaka tipo mar gima sie,+ to ne odonjo ei polo+ mondo koro ochung’ e nyim Nyasaye e lowa.+ 25 Mano ne ok tim ni mondo ochiwre owuon nyading’eny kaka jadolo maduong’ jadonjo ei ka maler higa ka higa+ kotiyo gi remo ma ok mare owuon. 26 Nono to dine odwarore ni osandre nyading’eny nyaka a chakruok mar piny. To koro sani ma en giko pinyni,* osebiro owuon dichiel ma ok bi nwo kendo, mondo otiek richo kokalo kuom chiwo ngimane owuon kaka misango.+ 27 Kendo mana kaka tho orito dhano dichiel ma ok bi nwo kendo, eka bang’ mano bura, 28 e kaka Kristo bende ne ochiw dichiel ma ok bi nwo kendo, mondo oting’ richo mag ji mang’eny;+ kendo e kinde mar ariyo ma obiro fwenyoree, ok obi timo kamano mondo ogol richo, to mondo jo ma manye gi kinda ka gigeno yudo warruok obi onene.+\n^ Grik, “batiso mopogore opogore.”\n^ Kata, “bug adola mar.”


Biblica® Ochiw Thuolo Motingʼo Loko Manyien™ Mariko 15\n☰ Mariko 15 ◀ ▶\nOter Yesu e nyim Pilato\n1 Gokinyi mangʼich, jodolo madongo gi jodong oganda gi jopuonj Chik, kaachiel gi jobuch Sanhedrin ne joriwo paro kuom gima nowinjore gitim. Negitweyo Yesu mi gitere e nyim Pilato.\n2 Pilato nopenjo Yesu niya, “In e ruodh jo-Yahudi?”\nTo Yesu nodwoke niya, “Ee, en kaka iwachono.”\n3 Jodolo madongo nodonjone gi weche mathoth. 4 Omiyo Pilato nochako openje niya, “Dwokawa, donge ineno kaka gidonjoni gi ketho mangʼeny?”\n5 To Yesu nolingʼ alingʼa kendo ma ok odwoke, mi Pilato nohum nono.\n6 Ne en chik ni mondo ogony ngʼat achiel motwe e kinde mag sawo mar Pasaka kaluwore gi kwayo mar jopiny. 7 To e ndalono ja-kiragi moro ma nyinge Barabas, ne ni e od twech, kaachiel gi jojiemo mamoko manotwe kuom wach nek kod pingo loch. 8 Ogandano nobiro mokwayo Pilato mondo otimnegi kaka nojatimo higa ka higa.\n9 To Pilato nopenjogi niya, “Duher mondo agonynu ruodh jo-Yahudi koso?” 10 Nimar nongʼeyo ni ich lit ema nomiyo jodolo madongo noketo Yesu e lwete. 11 To jodolo madongo nojiwo oganda mondo oyie gi dwarogi ni Pilato ogony mana Barabas.\n12 Pilato nopenjogi niya, “To koro atim angʼo gi Jal muluongo ni ruodh jo-Yahudini?”\n13 Ne gikok matek niya, “Gure!”\n14 Pilato nopenjogi niya, “Nangʼo, en ketho mane mosetimo madimi gure?”\nTo negimedo kok matek moloyo kagiwacho niya, “Gure!”\n15 Nikech Pilato ne dwaro mondo omor oganda, nogonyonegi Barabas. Yesu to nogolo chik mondo ochwadi bangʼe nokete e lwetgi mondo gigure.\nAskeche ocharo Yesu\n16 Askeche nokawo Yesu motero e laru mar od ruoth (tiende ni Paratori) kama ne ji romee, mine giluongo oganda mar askeche duto irgi. 17 Negibolo kuom Yesu kandho makwar, eka ne gikado osimbo mar kudho kendo gisidho e wiye. 18 Eka negichako jare niya, “Ber Ruodh jo-Yahudi.” 19 Kinde ka kinde negigoyo wiye gi luth, kendo ka gingʼulo kuome olawo, bende negikulore e nyime ka gigoyo chong-gi piny ka gilame. 20 To kane gisejare ne gilonyo kandho makwar mane girwakone mi girwakone lepe owuon. Bangʼe ne gitere oko mondo gigure.\nOgur Yesu e msalaba\n21 Ngʼat moro ma ja-Kurene miluongo ni Simon, mane wuon Aleksanda gi Rufus, noyudo kadho kanyo koa e gwengʼ moro. Ne gichune mondo otingʼ msalaba. 22 Koro ne gitero Yesu kama iluongo ni Golgotha (tiende ni “Hanga Wich”). 23 Kanyo negimiye divai moru gi yath makweyo rem miluongo ni mane-mane mondo omadhi, to nodagi. 24 Eka negigure. Ne gipogore lepe, ka gigoyo ombulu mondo gingʼe gima ngʼato ka ngʼato onego okaw.\n25 Negigure sa adek okinyi. 26 Ne nitie ndiko mondik ewi msalaba manyiso kethone niya:\nMa en Ruodh Jo-Yahudi.\n27 Jomecho ariyo bende negiguro kode, achiel e bathe korachwich to machielo e bathe koracham. [ 28 Mano nochopo ndiko ma nondiki chon niya, “Nokwane e oganda joma richo.”]* 29 Joma ne kadho kanyo nojare ka giyanye ka gikino wiyegi kendo giwacho niya, “Oo! In manyocha iwacho ni inyalo ketho hekalu mi ichak igere bangʼ ndalo adekni, 30 wuog ane e msalaba ilor piny kendo iresri kendi ane!” 31 Machalre kamano bende jodolo madongo gi jopuonj chik e kindgi giwegi bende nojare kagiwacho niya, “Ne oreso jomoko to en koro ok onyal resore owuon! 32 Kristo ma Ruodh jo-Israel koro olor ane oa ewi msalaba mondo wane, eka wayie kuome.” Jok mane ogur kode bende nodhuole gi ayany.\n33 Kar sa auchiel mar odiechiengʼ, mudho nobiro moimo piny duto nyaka sa ochiko. 34 Ka sa ochiko noromo Yesu noywak gi dwol maduongʼ kowacho niya, “Eloi, Eloi, lama sabakthani?” (ma tiende ni, “Nyasacha, Nyasacha, iweya nangʼo?”).†\n35 Ka moko kuom joma nochungʼ machiegni nowinjo mano, negiwacho niya, “Winjuru, oluongo Elija.”\n36 Ngʼato achiel noringo okawo siponj ma onyume e kongʼo makech, kendo nochome ewi odundu mabor bangʼe omiyo Yesu mondo omadhi. Kowacho niya, “Koro weyeuru mos, wane ka Elija biro mondo orese.”\n37 Yesu noywak matek bangʼe chunye nochot.\n38 Pasia mar hekalu noyiech e diere tir, chakre malo nyaka piny. 39 To kane jatend jolweny mane ochungʼ e nyim Yesu ne owinjo kaka oywak bangʼe oneno kaka otho, nowacho niya, “En adier chuth ni jali ne en Wuod Nyasaye!”\n40 Ne nitie mon moko mane ngʼicho gichien. Moko kuomgi ne gin Maria ma aa Magdala gi Maria min Jakobo matin, ma bende min Joses, kod Salome. 41 Mon-gi ema ne luwo Yesu koa Galili ka gichiwone gik monego okonyrego. Mon mamoko mathoth ma noluwe koa kode Jerusalem bende ne ni kanyo.\n42 Ne en Chiengʼ Ikruok (ma en odiechiengʼ motelone Sabato). Omiyo ka nochopo seche mag odhiambo, 43 Josef ja-Arimathaya, mane en ngʼat mogen e Buch Jodongo, kendo mane en owuon orito neno pinyruoth Nyasaye, nodhi ir Pilato gi chir mokwayo ringre Yesu. 44 Pilato nowuoro ka nowinjo ni Yesu osetho, omiyo noluongo jatend jolweny mopenje kapo Yesu nosetho adier. 45 To kane owinjo kuom jatend jolweny ni ne en kamano, nochiwo ringre Yesu ne Josef. 46 Eka Josef nongʼiewo nanga marep-rep, mi noloro ringre piny moboye gi nanga marep-rep eka nokete e bur mane osekunyo ariwa e kor lwanda. Bangʼe nongʼielo kidi mi oumogo dho liendno. 47 Maria ma aa Magdala kod Maria min Joses noneno kama nopiele Yesu.\n* 15:28 Loko moko mag Muma otiyo gi weche machalre gi mantie e Luk 22:37. † 15:34 Zab 22:1


1 Petro 3 - Holy Bible [Luo Bible 2020] - (1Pe 3)\nKamano un bende mon luoruru chwou, mondo ka moko kuomgi pok oyie to gilokre, ok nikech wecheu to nikech timbeu maler,\nka gineno bidhruok gi luor mar ngimau.\nBer maru ok onego onenre mana kuom gik mulichogo dendu ma oko: kaka kado wich gi rwako bangli mag dhahabu kod lewni ma nengogi tek.\nTo chutho ber maru onego obed mano maiye, ma en ber madier mar chuny mamuol kendo mokwe ma en gima duongʼ moloyo e wangʼ Nyasaye.\nNikech kamano e kaka mon maler machon mane oketo genogi kuom Nyasaye ne loso bergi maiye. Ne giwinjo wach chwogi,\nmana kaka Sara, mane winjo Ibrahim kendo luonge ni ruodhe. Un udoko nyige ka utimo gik mabeyo gi chir ma ok uluoro gimoro.\nUn chwo bende nyaka udag gi mondeu kuweyonegi korgi. Migiuru luor kaka chwech mangʼaw kendo kaka jouteu muchamogo mich mar ngima momiu kuom ngʼwono. Kutimo kamano to onge gima biro mono lemou chopo e nyim Nyasaye.\nMogik, neuru ni un duto un gi chuny achiel kod paro achiel, kuheroru kaka owete, kendo beduru mamuol kendo mangʼwon.\nKik uchul richo kar richo, kata ayany kar ayany kar timo kamano to gwedhuru agwedha, nikech mano omiyo noluongou, mondo uyud gweth.\nMana kaka Muma wacho niya, “Ngʼato angʼata mohero ngima kendo ni gigeno kuom ndalo mabiro mabeyo, nyaka ogengʼ lewe kik wuo marach kendo ogengʼ dhoge kuom wacho miriambo.\nNyaka olokre owe timbe maricho mi otim tim maber; nyaka omany kwe kendo oluwe.\nNikech wangʼ Jehova Nyasaye ni kuom joma kare kendo ite winjo lamogi, to Jehova Nyasaye mon gi joma timo gik maricho.”\nEre ngʼama dihinyu ka uikoru mar timo gima ber?\nTo kata ka ochuno ni nyaka une sand kuom gima kare mutimo, to un joma ogwedhi. “Kik uluor gik ma giluoro, kendo kata bwok kik ubwogi.”\nTo miuru Kristo duongʼ ei chunyu kaka Ruoth Maler. Beduru moikore kinde duto mar dwoko ngʼato mopenjou gimomiyo un gi geno ma un-gono. To timuru kamano gi muolo kod luor.\nRituru chunyu maler maonge bura, mondo timbeu mabeyo kuom Kristo okuod wi joma wuoyo kuomu marach.\nEn gima ber ka en dwaro Nyasaye, mondo osand ngʼato kuom timo maber moloyo ka ngʼato yudo sand kuom timo richo.\nNikech Kristo notho ni richo dichiel kendo mogik, ngʼat makare notho kar joma richo mondo okelu ir Nyasaye. Ne oneg ringre, to kata kamano nomiye bedo mangima kuom Roho.\nKuom mano, nodhi moyalo ne chunje manie twech,\nmane otamore winjo Nyasaye chon gi lala kane Nyasaye orito amingʼa e kinde mane Nowa hondhoe yie. Ji manok kende maromo ji aboro, ema ne okwo kokalo e pi e yieno.\nPigno en ranyisi mar batiso makoro warou sani, batiso ok en golo chilo kuom ringruok, to en singruok motim ne Nyasaye gi chuny maler. Owarou kuom chier mar Yesu Kristo,\nmoseidho e polo kendo koro obet e bat korachwich mar Nyasaye, ka malaike duto gi loch kod teko duto winjo chikne.\n1 Petro 3:1\n1 Petro 3:2\n1 Petro 3:3\n1 Petro 3:4\n1 Petro 3:5\n1 Petro 3:6\n1 Petro 3:7\n1 Petro 3:8\n1 Petro 3:9\n1 Petro 3:10\n1 Petro 3:11\n1 Petro 3:13\n1 Petro 3:14\n1 Petro 3:15\n1 Petro 3:16\n1 Petro 3:17\n1 Petro 3:19\n1 Petro 3:20\n1 Petro 3:21\n1 Petro 3:22\n1 Petro 1 / 1Pe 1\n1 Petro 2 / 1Pe 2\n1 Petro 3 / 1Pe 3\n1 Petro 4 / 1Pe 4\n1 Petro 5 / 1Pe 5


Dwach Nyasaye Biro Timore | Puonjruok\nOhinga mar Jarito—Gocho mar Puonjruok | Februar 2017\nSOM E Afrikaans Albanian Amharic Angolan Sign Language Arabic Armenian Armenian (Ma Imbo) Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivian Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Cuban Sign Language Czech Dangme Danish Dhok mar Ranyisi ma (Chinese) Dhok mar Ranyisi ma Australian Dhok mar Ranyisi ma Bolivian Dhok mar Ranyisi ma Brazilian Dhok mar Ranyisi ma Chilean Dhok mar Ranyisi ma Colombian Dhok mar Ranyisi ma Czech Dhok mar Ranyisi ma Ecuadorian Dhok mar Ranyisi ma Faransa Dhok mar Ranyisi ma Filipino Dhok mar Ranyisi ma Finnish Dhok mar Ranyisi ma Hungarian Dhok mar Ranyisi ma Indonesian Dhok mar Ranyisi ma Ingresa Dhok mar Ranyisi ma Italian Dhok mar Ranyisi ma Japanese Dhok mar Ranyisi ma Jerman Dhok mar Ranyisi ma Korean Dhok mar Ranyisi ma Mexican Dhok mar Ranyisi ma Paraguayan Dhok mar Ranyisi ma Peruvian Dhok mar Ranyisi ma Polish Dhok mar Ranyisi ma Portuguese Dhok mar Ranyisi ma Quebec Dhok mar Ranyisi ma Romanian Dhok mar Ranyisi ma Russian Dhok mar Ranyisi ma South African Dhok mar Ranyisi ma Spanish Dhok mar Ranyisi ma Taiwanese Dhok mar Ranyisi ma Venezuelan Dhok mar Ranyisi ma Zimbabwe Dhok mar ranyisi ma Amerka Dhok mar ranyisi ma Argentinian Dholuo Digor Douala Dutch Efik Estonian Ewe Faransa Fijian Finnish Fon Ga Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko Indian Sign Language Indonesian Isoko Italian Japanese Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kisungu Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lingala Lithuanian Luganda Lunda Luvale Macedonia Malagasy Malay Malayalam Mambwe-Lungu Marathi Maya Mbunda Mingrelian Mongolian Moore Motu Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curacao) Persian Pidgin (Cameroon) Polish Portuguese Punjabi Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Sign Language Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Umbundu Urhobo Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu\nDwach Jehova Biro Timore\n“Asewacho, kendo anami wachna mondo otimre; aseparo gi mabiro timo, bende anatim mano.”—ISA. 46:11.\nWENDE: 147, 149\nJehova dwaro ni dhano odag e ngima machalo nade?\nEn tim mane mar ng’anyo ma ne ok ogeng’o dwach Jehova?\nJehova biro chopo dwache e yo mane?\n1, 2. (a) En ang’o ma Jehova osekonyowa ma wang’eyo? (b) Ndiko mar Isaiah 46:10, 11 kod 55:11 miyo wabedo gadier e wi wach mane?\nWECHE mokwongo tik tik e Muma wacho kama: “Kar chakruok Nyasaye nochweyo polo gi piny.” (Cha. 1:1) En adier ni kuom gik mang’eny ma Nyasaye nochueyo, wang’eyo mana matin kuomgi, kendo kata moko ma wang’eyogo bende ok wanyal lero e yo makare. Kuom ranyisi, ok wanyal lero kaka kor lwasi mokwako piny chalo, kod kaka ler bedoga. (Ekl. 3:11) Kata kamano, Jehova osekonyowa ng’eyo dwache ne pinyni kod dhano. Nodwaro ni piny obed kama ber ma dhano ma nochueyo e kite owuon ne nyalo dakie. (Cha. 1:26) Jehova ne dhi bedo Wuon-gi, to gin ne gidhi bedo nyithinde.\n2 Sula mar adek e bug Chakruok nyiso ni weche nokethore ma gik moko ne ok otimore kaka Jehova ne dwaro. (Cha. 3:1-7) Kata kamano, mano ne ok omono dwach Jehova timore. Onge gimoro amora kata ng’ato ang’ata ma nyalo geng’o dwach Jehova. (Isa. 46:10, 11; 55:11) Omiyo, wan gadier ni dwach Jehova biro timore e kinde mowinjore.\n3. (a) Gin adiera mage ma nyaka wawinj tiendgi maber e ka wang’e wach maduong’ ma Muma wuoyoe? (b) Ang’o momiyo wadwaro nwoyo puonjgo sani? (c) Gin penjo mage ma wadwaro nono?\n3 Wasepuonjore Muma ma wang’eyo gimomiyo Jehova nochueyo piny kod dhano. Bende, wang’eyo migawo ma Yesu Kristo nigo e chopo dwach Jehova. Mago gin moko kuom adiera madongo ma ne wakwongo ng’eyo ka ne wachako puonjore Muma. Wan bende dwaher timo kar mwanyalo mondo wakony jomamoko ong’e adierago. En adier ni kata mana sani, watemo matek mondo wagwel ji mang’eny kaka nyalore mondo obi e Rapar mar tho Kristo. (Luka 22:19, 20) Joma ochopo biro yudo thuolo mar puonjore weche mathoth e wi dwach Jehova. Omiyo, en gima ber paro penjo moko ma wanyalo tiyogo mondo wami jopuonjre mag Muma kod jomamoko ma walendonegi obed gi siso mar biro e nyasi makendeni, nikech odong’ mana ndalo manok to odiechieng Rapar chopo. Koro wadwaro nono penjo adek maluwogi: Ang’o momiyo Nyasaye nochueyo piny, to nodwaro ni dhano odag e ngima machalo nade? Weche nokethore gi kanye? To ang’o momiyo misango ma Yesu nochiwo e ma biro miyo dwach Nyasaye otimre?\nDWARO MAR NYASAYE KA NE OCHUEYO PINY\n4. Ere kaka chuech miyo Jehova duong’?\n4 Jehova en Jachuech mang’ula ahinya. Gik moko duto mochueyo beyo miwuoro. (Cha. 1:31; Yer. 10:12) Gik mabeyo duto ma Jehova nochueyo kod kaka gichanore maber puonjowa ang’o? Sama wang’iyo chuech duto mag Jehova, gibed madongo kata matindo, wamor neno kaka giduto gichopo dwach Nyasaye. Donge en adier ni waduto wamor neno gik mabeyo ma Jehova ochueyo kaka sulwe mang’eny manie polo, apaka madongo dongo manie nam, kod mamoko miwuoro? Gik mokwan-go morowa nikech Jehova nochueyowa gi nyalo mar bedo mamor sama waneno gik mabeyo.—Som Zaburi 19:1; 104:24.\n5. En ang’o ma Jehova notimo mondo chuechne duto obed mochanore?\n5 Jehova noketo tong’ ne chuechne duto. Noketo chike ma tayo chuechne mondo gik moko duto otimre e yo makare. (Zab. 19:7-9) Gimoro ka gimoro ma Jehova nochueyo nigi kare monego obedie kod tich monego otim. Chike ma tayo chuech mag Jehova miyo muya ma wayueyo ok rum, chiko kaka yamo kutho e nembe madongo, miyo apaka ok kal tong’, kendo miyo ngima bedo maber e piny. Chuech duto moriwo nyaka dhano luwo chike ma Jehova noketogo. En adier ni yo ma Jehova nochanogo chuechne nyiso ni nitie gimomiyo nochueyo piny kod gimomiyo nochueyo dhano. Sama walendo, donge wanyalo nyiso ji ni gik moko duto ochanore maber nikech Jehova e ma nochanogi kamano?—Fwe. 4:11.\n6, 7. Gin mich mage mabeyo ma Jehova nomiyo Adam gi Hawa?\n6 Jehova ne dwaro ni dhano odag e piny nyaka chieng’. (Cha. 1:28; Zab. 37:29) Ne omiyo Adam gi Hawa gik mabeyo mopogore opogore ma ne dhi miyo ngimagi obed maber. (Som Jakobo 1:17.) Jehova nomiyogi thuolo mar timo yiero, rieko mar pogo weche, kod gombo mar bedo gi osiepe. Nomiyo Adam chike kendo nonyise kaka nonyalo luwo chikego. Adam bende nopuonjore kaka nonyalo rito ngimane, kod kaka nonyalo rito le kaachiel gi puodho mar Eden. (Cha. 2:15-17, 19, 20) Jehova bende nochueyo Adam gi Hawa ka gin gi nyalo mar winjo mit chiemo, mulo gik moko, winjo dwol kendo ng’weyo suya mopogore opogore. Mago duto ne dhi miyo gibed mamor ka gidak e Paradiso. To mano kaka ne gin gi thuolo ma jaber mar timo tije ma morogi, kendo mar puonjruok gik manyien nyaka chieng’!\n7 En ang’o kendo ma Jehova ne dwaro ni dhano otim? Jehova nochueyo Adam gi Hawa gi nyalo mar nyuolo nyithindo makare. Nyasaye ne dwaro ni nyithindgi bende onyuolre ma chop kama gipong’o piny. Nodwaro ni Adam gi Hawa kaachiel gi jonyuol mamoko duto oher nyithindgi, mana kaka en bende nohero Adam gi Hawa ka ne ochueyogi. Nonego bed ni gidak e piny nyaka chieng’.—Zab. 115:16.\nWECHE NOKETHORE GI KANYE?\n8. Ang’o momiyo Jehova ne omiyo Adam gi Hawa chik ma yudore e Chakruok 2:16, 17?\n8 Gik moko ne ok otimore kaka Jehova ne dwaro. Ang’o ma notimore? Jehova nomiyo Adam gi Hawa chik moro ma ne dhi miyo ging’e ni thuolo ma nomigi ne nigi tong’. Nyasaye nowacho niya: “Kuom olemb yedhe duto inyalo chamo achama: to olemb yath makelo ng’eyo ber gi rach, kik icham: nikech e ndalo michamogo, tho to initho.” (Cha. 2:16, 17) Mano ne ok en chik matek ma ne nyalo tamo Adam gi Hawa winjo tiende kata luwo. Ne gin gi chiemo motiap ma ne ginyalo chamo.\n9, 10. (a) En miriambo mane ma Satan nowacho e wi Jehova? (b) Adam gi Hawa noyiero mar timo ang’o? (Ne picha manie chak sulani.)\n9 Satan Jachien nowuondo Hawa kotiyo gi thuol mi Hawa oketho chik ma Jehova nomiyogi. (Som Chakruok 3:1-5; Fwe. 12:9) Satan noriambo ka nowacho ni Nyasaye ne ok omiyo Adam gi Hawa thuolo mar chamo olembe duto ma ne nie puodho. Ne chal ka gima Satan wacho niya: ‘Ng’ano mowacho ni ok unyal timo kaka udwaro?’ Bang’ mano, nowacho miriambo maduong’ niya: “Ok unutho ngang’.” Kae to nodhi nyime wuondo Hawa konyise ni ok ochuno ni owinj Nyasaye kowachone kama: “Nyasaye ong’eyo ka e chieng’no muchame, wang’u noyepi.” Satan ne temo wacho ni Jehova ne ok dwar ni Adam gi Hawa ocham olemono nikech mano ne dhi miyo gibed mariek. E wi mano, Satan nowuondogi niya: “Nubedi ka Nyasaye, kung’eyo mabeyo gi maricho.”\n10 Adam gi Hawa ne nyaka yier gima ne gidhi timo. Be ne gidhi winjo dwond Jehova, koso ne gidhi yiero winjo dwond Satan? Ne giyiero mar ketho chik Nyasaye. Mano nomiyo giriwore gi Satan e ng’anyo ne Nyasaye. Ne ginyiso maler ni ok ne gidwar bedo nyithind Nyasaye kendo ne giweyo bedo e bwo lochne ma ne nyalo miyo gidag maber.—Cha. 3:6-13.\n11. Ang’o momiyo Jehova ok nyal yie gi tim ng’anyo moro amora?\n11 Adam gi Hawa nobedo joma orem bang’ ng’anyo ne Jehova. Mano nomiyo Jehova okwedogi nikech Jehova ler ahinya ma ok onyal ng’iyo gik maricho. Omiyo, ok onyal yie neno timbe mamono. (Hab. 1:13) Ka dine Jehova ofwayo afwaya richo ma Adam gi Hawa notimo, mano dine oketho kuwe manie polo koda e piny bende. Moloyo mano ka dine Jehova ok okawo okang’ moro amora, mano dine omiyo malaike duto kod dhano obedo gi kiawa ka be en Nyasaye migeno. Gima ber en ni Jehova omakore gi chikene makare kendo ok olokre ngang’. (Zab. 119:142) Omiyo, bedo gi thuolo mar timo yiero ne ok omiyo Adam gi Hawa ratiro mar ketho chik Nyasaye. Nikech ne giketho chik Jehova, mano nomiyo githo kendo gidok e lowo kama ne ogolgie.—Cha. 3:19.\n12. Ang’o ma notimore ne nyithind Adam?\n12 Ka ne Adam gi Hawa ochamo olemo ma nokwergi, ne gilalo thuolo mar bedo nyithind Nyasaye. Nyasaye noriembogi chuth e puodho mar Eden. (Cha. 3:23, 24) Kuom timo kamano, Jehova noweyogi mondo gik maricho oyudgi nikech yiero marach ma ne gitimo. (Som Rapar mar Chik 32:4, 5.) Nikech dhano koro ne orem, ne ok ginyal nyiso kido mag Nyasaye e yo makare. Adam nolalo thuolo ma jaber mar dak nyaka chieng’ kendo norwako nyithinde duto e chandruok nikech gin bende koro ne idhi nyuolgi gi richo kendo ne gidhi tho. (Rumi 5:12) Nyithinde koro ne ok nyal dak nyaka chieng’. E wi mano, nyithindo duto ma Adam gi Hawa ne dhi nyuolo ne ok dhi bedo joma kare, to nyikwagi bende ne dhi bedo joma orem. Chakre Satan wuond Adam gi Hawa ma giwe luwo chike Nyasaye, pod odhi nyime wuondo ji mathoth nyaka chil kawuono.—Joh. 8:44.\nMISANGO MAR YESU NOKONYO KAMA DUONG’\n13. Jehova dwaro ni dhano obed gi winjruok ma chal nade kode?\n13 Hera ma Nyasaye oherogo dhano osiko. Kata obedo ni Adam gi Hawa nong’anyone, Jehova pod dwaro ni dhano obed gi winjruok maber kode. Ok odwar ni ng’ato ang’ata otho. (2 Pet. 3:9) Mano e momiyo bang’ ka Adam noseng’anyo, noloso chenro ma ne dhi miyo dhano obed gi winjruok maber kode kendo. Notimo kamano ma ok oketho chikene makare. Ere kaka Jehova notimo kamano?\n14. (a) Kaluwore gi Johana 3:16, Nyasaye notimo chenro mane mondo ores dhano? (b) En penjo mane ma wanyalo wuoye gi joma oikore winjowa sama walendonegi?\n14 Som Johana 3:16. Ng’eny joma wagwelo e Rapar ong’eyo weche manie ndikono maber ahinya. Kata kamano, ere kaka misango ma Yesu nochiwo miyo wayudo ngima mochwere? Gik makonyo e chiwo dwoko mar penjono oriwo kampen ma watimo mar gwelo ji e Rapar, twak ma igolo chieng’ Rapar, kod dok limo joma nobiro e Rapar. Joma kamago nyalo bedo mamor ahinya ka gichako ng’eyo kaka misango en gima nyiso hera matut ma Jehova oherogo dhano. Gin weche mage ma wanyalo wacho kodgi e wi misango?\n15. Ere kaka Yesu nopogore gi Adam?\n15 Jehova nochiwo ng’at makare ma ne nyalo waro dhano e richo. Jal ma kareno ne nyaka makre gi Jehova chuth kendo chiwo ngimane ne oganda dhano duto. (Rumi 5:17-19) Jehova nodaro ngima wuode makayo koa e polo nyaka e piny ka. (Joh. 1:14) Kuom mano, Yesu nobedo ng’at makare mana kaka Adam. Kata kamano, Yesu nopogore gi Adam nikech noluwo chike ma Jehova noketo ne dhano makare. Yesu ne ok otimo richo kata ka noromo gi tembe mager.\n16. Ang’o momiyo misango ma Yesu nochiwo en gima duong’ ahinya?\n16 Nikech Yesu ne en ng’at makare, ne onyalo chiwo ngimane mondo ores dhano e richo kod tho. Yesu ne en ng’at makare, mobolore, kendo noluwo chike Nyasaye. (1 Tim. 2:6) Misango ma Yesu nochiwo noyawo “ne ji mang’eny” yo mar yudo ngima mochwere. (Mat. 20:28) Misangono biro miyo dwaro ma Jehova ne nigo ne dhano otimre. (2 Kor. 1:19, 20) Misango miyo ji duto ma winjo Jehova geno mar dak nyaka chieng’.\nJEHOVA NOYAWONWA YO MAR DOK IRE\n17. Gin gueth mage ma wabiro yudo nikech rawar?\n17 Rawar ma Jehova nochiwo ne nigi nengo matek. (1 Pet. 1:19) Nikech ohero dhano ahinya, mano e momiyo ne oyie mondo Wuode ma miderma otho nikech richowa. (1 Joh. 4:9, 10) Kuom mano, Yesu nokawo kar Adam. (1 Kor. 15:45) Kuom timo kamano, Yesu miyo wanyalo yudo ngima mochwere. E wi mano, wayudo thuolo mar bedo nyithind Nyasaye kendo. Kokalo kuom misango ma Yesu nochiwo, Jehova noyie mondo dhano obed nyithinde kendo ma ok oketho chikene makare. Donge ng’eyo ni dhano biro bedo joma kare e kinde ma biro en gima morowa? Nyithind Nyasaye manie polo kod manie piny biro riwore e tiyo ne Jehova ka gin gi kuwe madier. E kindeno, wabiro bedo nyithind Nyasaye gadier.—Rumi 8:21.\n18. Jehova biro bedo “gik moko duto ne ji duto” karang’o?\n18 Kata obedo ni Satan nong’anyo ne Jehova, mano ok osemono Jehova hero dhano, to bende ok osetamo dhano dhi nyime tiyo ne Nyasaye. Kokalo kuom rawar, Jehova biro konyo nyithinde duto mondo obed joma kare chuth. Par ane kaka ngima biro bedo maber ka ji duto “mong’eyo Wuod Nyasaye kendo ma nyiso yie kuome” oyudo ngima mochwere! (Joh. 6:40) Jehova biro miyo dhano duto ma winje ngima makare mana kaka nodwaro chakre chon nikech ohero dhano kendo oriek. Gikone, Jehova biro bedo “gik moko duto ne ji duto.”—1 Kor. 15:28.\n19. (a) Wabiro timo ang’o ka adier wamor gi rawar? (Ne sanduku ma wiye wacho ni “ Wadhiuru Nyime Manyo Joma Owinjore.”) (b) Wabiro nono ang’o e sula ma luwo mae?\n19 Wanyiso ni wamor gi mich mar rawar sama wanyiso jomamoko gima ginyalo timo mondo gin bende rawar okonygi. Ji onego ong’e ni Jehova nosingo ne dhano duto ngima mochwere nikech rawar. Kata kamano, rawar nokonyo kama duong’ moloyo mano. E sula ma luwo mae, wabiro neno kaka rawar nokonyo e tieko weche ma Satan nohango e puodho mar Eden.\nWadhiuru Nyime Manyo Joma Owinjore\nKALATAS migwelogo ji e Rapar en achiel kuom gik ma ilosoga mang’eny ahinya. E higa mokalo, ne olos kalatesego ma romo 440,000,000 e dhok mokalo 530. Be dibed ni pod idong’ gi kalatese moko ma wagwelogo ji e Rapar ma higani? Donge inyalo chiwogi ka odiechieng Rapar pok ochopo? Samoro kalatas midong’gono e ma dipo ka omiyo ng’at mowinjore obi e Rapar.—Mat. 10:11.\nRawar en “Chiwo Malong’o” Moa Kuom Nyasaye\nSIGAND NGIMA Nyasaye Nonyisowa Ng’wono Mogundho e Yore Mang’eny\nJehova Tayo Joge\nEn Ng’a Matayo Jotich Nyasaye e Kindegi?\nMOA E GIWA MACHON “Onge Yo Moro Amora ma Tek Luwo Kata Mabor”\nText Yore mag golo buge mag digital OHINGA MAR JARITO—GOCHO MAR PUONJRUOK Februar 2017\nOHINGA MAR JARITO—GOCHO MAR PUONJRUOK Februar 2017


Be In gi Yie Motegno Kuom Singo mag Jehova?\nNgimawa kod Tijwa Kaka Jokristo–Chenro mar Chokruok | Jun 2017\nSOM E Abui Acholi Afrikaans Aja Albanian Altai Alur Amharic Arabic Armenian Armenian (Ma Imbo) Ateso Aukan Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bissau Guinean Creole Bolivian Bulgarian Cambodian Catalan Cebuano Chavacano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuvash Cibemba Cinamwanga Cinyanja Croatian Czech Dangme Danish Dayak Ngaju Dhok mar Ranyisi ma Brazilian Dhok mar Ranyisi ma Mexican Dholuo Digor Douala Drehu Dutch Edo Efik Esan Estonian Ewe Faransa Faroese Fijian Finnish Fon Ga Galician Garifuna Georgian German Gokana Greek Greenlandik Guarani Gujarati Gun Haitian Creole Hausa Hebrew Herero Hiligaynon Hindi Hmong (White) Hungarian Iban Ibanag Ibanda Icelandic Igbo Iloko Indonesian Isoko Italian Japanese Javanese Jula Kabiye Kabuverdianu Kachin Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kisungu Kongo Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Laotian Latvian Lenje Lingala Lithuanian Lomwe Low German Luganda Lukhonzo Lunda Luvale Macedonia Macua Malagasy Malay Malayalam Maltese Mam Mambwe-Lungu Mapundugun Marathi Mauritian Creole Maya Mazatec (Huautla) Mbunda Mende Mixe Mixtec (Guerrero) Mizo Mongolian Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nigerian Pidgin Niuean Norwegian Nsenga Nyaneka Nyungwe Nzema Okpe Oromo Ossetian Otetela Otomi Pangasinan Papiamento (Curacao) Persian Pidgin (Cameroon) Polish Portuguese Portuguese (Portugal) Punjabi Quebec (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarontongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Runyankore Russian Rutoro Samoan Sangir Sango Saramaccan Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tandroy Tankarana Tarahumara Tarascan Tatar Telugu Tetun Dili Thai Tigrinya Tiv Tlapanec Tojalabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Valencian Venda Vezo Vietnamese Wallisian Waray-Waray Wayuunaiki Welsh Wolaita Xhosa Yoruba Zande Zapotec (Isthmus) Zapotec (Lachiguiri) Zulu\nJoshua gi Solomon nowacho ni onge kata achiel kuom gik ma ne Jehova osingo ma ne orem. (Jos 23:14; 1Ru 8:56) Weche ma ne joneno ariyogi owacho nyalo konyowa mondo wamed bedo gi yie motegno.—2Ko 13:1; Tit 1:2.\nEre kaka Jehova nochopo singone e ndalo mag Joshua? Ne vidio ma wiye wacho ni, ‘Onge Kata Wach Achiel ma Oserem’ kaachiel gi joodi. Bang’ mano nonuru penjo maluwogi: (1) Ere kaka inyalo luwo yie mar Rahab? (Hib 11:31; Jak 2:24-26) (2) Ere kaka ranyisi mar Akan nyiso ni tamruok luwo chike Jehova goyiem kelo masira? (3) Kata obedo ni chwo ma Jo-Gibeon ne gin jolweny, ang’o momiyo ne giwuondo Joshua kae to giloso kuwe gi Jo-Israel? (4) Ere kaka weche Jehova nochopo kare kane ruodhi abich mag Jo-Amor omonjo Jo-Israel? (Jos 10:5-14) (5) Jehova osekonyi nade sama iketo Pinyruoth kod gik makare obed mokwongo e ngimani?—Mat 6:33.\nKa waparo matut kuom gik ma Jehova osetimo, gik motimo sani, kod gik mobiro timo, yiewa kuom gik mosingo biro medo bedo motegno.—Rum 8:31, 32.\nBe in gi yie kaka mar Joshua?\nPENJO MONEGO WAPAR MATUT:\nGin weche mage mane okor e Muma ma ineno ka timore e kindegi?\nWeche mage mokor e Muma ma igombo neno ka chopo kare?\nMWANDU MA YUDORE E WACH NYASAYE Weche Duto mag Jehova Chopoga Kare\nNGIMAWA KAKA JOKRISTO Be In gi Yie Motegno Kuom Singo mag Jehova?\nMWANDU MA YUDORE E WACH NYASAYE Bedo gi Chuny mar Rito Konyowa Nano\nMWANDU MA YUDORE E WACH NYASAYE Ezekiel ne Mor Ahinya Lando Wach Nyasaye\nNGIMAWA KAKA JOKRISTO Yud Mor e Tij Lando Wach Maber\nJun 26–Julai 2\nMWANDU MA YUDORE E WACH NYASAYE Be Ibiro Ketni Ranyisi Kata Alama mar Tony?\nNGIMAWA KAKA JOKRISTO Luw Puonj Makare mag Jehova\nText Yore mag golo buge mag digital NGIMAWA KOD TIJWA KAKA JOKRISTO–CHENRO MAR CHOKRUOK Jun 2017\nNGIMAWA KOD TIJWA KAKA JOKRISTO–CHENRO MAR CHOKRUOK Jun 2017


Chiw Luor ne Jomoti | Puonjruok\nSOM E Afrikaans Albanian Amharic Arabic Armenian Armenian (Ma Imbo) Aymara Azerbaijani Azerbaijani (Cyrillic) Bengali Bicol Bislama Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitumbuka Cibemba Croatian Czech Dangme Danish Dhok mar Ranyisi ma Brazilian Dhok mar Ranyisi ma Colombian Dhok mar Ranyisi ma Italian Dhok mar Ranyisi ma Japanese Dhok mar Ranyisi ma Mexican Dhok mar Ranyisi ma Russian Dhok mar ranyisi ma Amerka Dhok mar ranyisi ma Argentinian Dholuo Drehu Dutch Efik Estonian Ewe Faransa Finnish Ga Georgian German Greek Greenlandik Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kinyarwanda Kirghiz Kirundi Kisonge Kisungu Kongo Korean Krio Kwangali Kwanyama Latvian Lingala Lithuanian Luganda Lunda Luvale Macedonia Malagasy Malay Malayalam Maltese Marathi Maya Mizo Moore Ndebele Ndonga Nepali Ngabere Norwegian Nyaneka Nzema Oromo Ossetian Pangasinan Papiamento (Aruba) Persian Polish Portuguese Punjabi Quebec (Ancash) Quechua (Ayacucho) Quechua (Bolivia) Quechua (Cuzco) Rarontongan Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swati Swedish Tagalog Tahitian Tamil Tatar Telugu Thai Tigrinya Tshiluba Tsonga Turkish Twi Tzotzil Ukrainian Urdu Uzbek Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\n“Luor wang’ ng’a moti.”—LAWI 19:32.\nJehova neno nade Jokristo moseti?\nGin ting’ mage ma nyithindo nigo ne jonyuolgi moseti?\nKanyakla nyalo chiwo luor e yo mane ne Jokristo moseti?\n1. Gie sani dhano nie chal mane malit?\nNE OK en dwaro mar Jehova ni mondo dhano ochandre kendo obed moti. En nochano mondo dhano obed gi ngima makare chuth ka gidak e Paradis. Kata kamano, gie sani “chuech duto chur kaachiel, kendo neno rem.” (Rumi 8:22) Iparo ni Nyasaye winjo nade koneno kaka dhano chandore nikech richo ma ne onyuolgigo? E wi mano, en gima lit neno kaka thoth jo moti ijwang’o to ahinya wuon e kinde madwarore ni okonygie moloyo.—Zab. 39:5; 2 Tim. 3:3.\n2. Ang’o momiyo Jokristo mor ahinya bedo gi joma hikgi ng’eny e kanyakla?\n2 Jotich Jehova mor ahinya ni gin gi joma hikgi ng’eny ei kanyaklagi. Gikonyowa gi paro mariek ma gin-go, kendo wadwaro luwo ranyisi maber mar yie ma gin-go. Thoth joma otigi gin osiepewa koda wedewa mwahero ahinya. Katabed ni gin wedewa kata ooyo, waduto dwaher neno ni oritgi maber. (Gal. 6:10; 1 Pet. 1:22) Nono paro ma Nyasaye nigo kuom joma oti biro konyowa ahinya. Wabiro nono bende ting’ ma joot nigo kaachiel gi kanyakla kuom joma hikgi ng’eny.\n“KIK IWITA CHIENG’ KASETI”\n3, 4. (a) En kwayo mane maduong’ ma jandik Zaburi sula mar 71 nonyiso Jehova? (b) Jomoti manie kanyakla nyalo kwayo Nyasaye mondo otimnegi ang’o?\n3 Jandik-zaburi nosayo Nyasaye kama e Zaburi 71:9: “Kik iwita chieng’ kaseti; kik ijwang’a ka tekra opuch.” Zaburini nenore ni medo choro weche mayudore e Zaburi 70, manyiso ni nondike gi Daudi. Nenore maler ni Daudi ema nowacho weche ma wasomo e Zaburi 71:9. Nochako tiyo ne Nyasaye ka en rawera nyaka obedo ng’at moti, kendo Jehova notiyo kode e timo gik madongo. (1 Sam. 17:33-37, 50; 1 Ruo. 2:1-3, 10) Kata obedo ni Daudi nosetiyo ne Jehova aming’a, ma koro obedo moti, nokwayo Jehova mondo kik jwang’e.—Som Zaburi 71:17, 18.\n4 Ji mang’eny e kindegi chalo gi Daudi. Kata bed ni hikgi oseniang’ kendo gin e kinde ma ‘ginenoe rach’ moko nikech bedo moti, pod gitimo kinda mar pako nying Nyasaye kaka ginyalo. (Ekl. 12:1-7) Ng’enygi ok nyal timo gik moko machon ne gitimo kaka chunygi dwaro, machalo kaka tij lendo. Kata kamano, gin bende pod ginyalo sayo Jehova mondo odhi nyime gwedhogi kendo ritogi. Jogo ma hikgi oniang’ mohero Jehova, nyalo bedo gadier ni Nyasaye biro dwoko kwayogi. Wang’eyo mano nikech Jehova notelone Daudi mondo ondik gik makare ma ne chando chunye.\n5. Jehova neno nade joma oti matiyone?\n5 Muma nyiso maler kaka Jehova ogeno ahinya joge moti matiyone kendo odwaro ni jotichne mamoko ochiw luor ne jogo. (Zab. 22:24-26; Nge. 16:31; 20:29) Tim Jo-Lawi 19:32 wacho niya: “Chungi ni ng’a ma wiye otimo lwar; kendo luor wang’ ng’a moti, niluor Nyasachi: An e Jehova.” Chiwo luor ne joma oti manie kanyakla ne en ting’ maduong’ ahinya e kinde ma ne indikoe wechego, kendo pod en ting’ maduong’ e kindegi bende. Kata kamano, rito joma oti en ting’ mar ng’ano sie?\nTING’ MA JOOT NIGO\n6. Yesu noketo ranyisi mane maber mar rito janyuol?\n6 Wach Nyasaye wachonwa kama: “Mi wuoru gi meru duong’.” (Wuok 20:12; Efe. 6:2) Yesu nojiwo chikno kane okwero Jo-Farisai kod jondiko ma ne tamore rito jonyuolgi. (Mari. 7:5, 10-13) Yesu owuon noketo ranyisi maber. Kuom ranyisi, kane ochiegni tho, Yesu noketo ting’ mar rito min-gi mabende nenore ni ne chi liel, e lwet japuonjrene miluongo ni Johana.—Joh. 19:26, 27.\n7. (a) Jaote Paulo nochiwo puonj mane kuom wach rito jonyuol moseti? (b) Noyudo Paulo wuoyo e wi ang’o kane ondiko ne Timotheo?\n7 Jaote Paulo notelne gi much Nyasaye mondo ondik kaka Jokristo onego okaw ting’ mar rito joodgi giwegi. (Som 1 Timotheo 5:4, 8, 16.) Par ane gimomiyo Paulo nondiko ne Timotheo wechegi. Noyudo Paulo wuoyo e wi jogo ma ne inyalo mi kony mar pesa e kanyakla koda jogo ma ne pod ok owinjore oyud konyno. Nonyiso ayanga ni ka nitie nyithindo, nyikwayo kaachiel gi wede mamoko to gin Jokristo, gin ema owinjore gikaw ting’ mar rito wedegi ma gin mond liete. Kuom mano, onge tiende keto ting’ mapek e wi kanyakla. Kindegi bende, yo achiel ma Jokristo nyisogo ni “giluoro Nyasaye” en kuom rito wedegi e yor ringruok.\n8. Ang’o momiyo Muma ok wach achiel kachiel kuom kaka ng’ato onego orit jonyuolne moseti?\n8 Kokete e yo machwok, nyithindo mosebedo madongo to gin Jokristo, ema nigi ting’ mar rito jonyuolgi e yor ringruok. Paulo ne wuoyo e wi wede ‘ma nie yie,’ kata kamano jonyuol mapod ok gin Jokristo ok onego ojwang’. Yore ma ji ritogo jonyuolgi opogore opogore. Chal mar ng’ato ka ng’ato bende opogore. Ji nigi midekre, kido koda dwaro mopogore opogore. Moko kuom joma oti nigi nyithindo mang’eny, moko to nigi mana nyathi achiel. Jomoti moko nyalo yudo kony mowuok kuom sirkal, ma jomoti moko to ok yudi. Kae to dwaro mag jogo mimiyo kony bende opogore. Kuom mano, ok dibed gima nyiso rieko kata hera, jaro kinda ma owetewa moko timo mondo giritgo jonyuolgi koda wedegi moseti. Jehova nyalo gwedho paro moro amora ma ng’ato ong’ado motenore gi Ndiko. Onyalo gwedho parogo mana kaka nosebedo kogwedho paro mag jotichne chakre kinde Musa.—Kwan 11:23.\n9-11. (a) Gin pek mage ma owete gi nyimine moko nyalo romogo? (Ne picha manie chak sulani.) (b) Ang’o momiyo Jokristo matiyo ne Nyasaye kuom thuologi duto to nigi jonyuol dala ok onego orikni weyo migepegi? Chiw ane ranyisi.\n9 Sama jonyuol gi nyithindo ok odak kanyachiel, nyalo bedo matek rito jonyuol moseti kaka dwarore. Gimoro nyalo timore ne janyuol apoya, kaka tuwo moro, onyalo lwar kata kier ma otur, kata chandruok moro machielo nyalo yude. Mano nyalo chuno nyithindo mondo odhi one jonyuolgi. Nyalo dwarore ni girit jonyuolgo kuom kinde matin kata kuom kinde malach. *\n10 Owete gi nyimine matiyo ne Jehova kuom thuologi duto to gin mabor gi jonyuolgi, nyalo bedo gi tich matek e timo yiero. Jogo ma gin Jo-Bethel, jomisonari kata jorit malworo nenoga ni migawo ma gin-go en gweth maber ahinya mowuok kuom Jehova. Kata kamano, sama jonyuolgi obedo matuwo, paro ma ginyalo bedogo mokwongo en ni, ‘Wawe migawo marwa mondo wadog dala wadhi warit jonyuolwa.’ Kata kamano, ber paro matut kendo keto wachno e lamo kabe mano e gima biro konyo chal ma jonyuol nitiereno. Ng’ato ok onego orikni weyo migawo nikech samoro timo kamano ok ochuno. Dibed ni tuwo ma janyuol nigo en mana mar kinde matin, ma samoro kanyakla ma janyuol nitiere nyalo konyo?—Nge. 21:5.\n11 We wane ane ranyisi mar owete moko ariyo monyuol e ich achiel mane tiyo ne Jehova ka gin mabor ahinya gi dala. Wuowi matin ne en jamisonari South America, to wuowi maduong’ ne tiyo e ofis ma Brooklyn, New York. Jonyuolgi ne oseti omiyo ne dwarore okonygi. Yawuowigo kaachiel gi mondegi ne odhi limo jonyuolgi mondo gine kaka ne ginyalo konyogi. Wuowi matin ma ne en jamisonari gi jaode South America nosechako paro kaka ne ginyalo weyo migawo margino mondo gidog dala girit jonyuolgi. Ka mano pok otimore, ne ogonegi simu gi jachan buch jodongo manie kanyakla ma jonyuolgi nitiere. Noyudo jodongogo osewuoyo e wi wachno kendo ng’ado paro ni owadwa gi jaodeno odhi adhiya nyime gi migawogino. Nikech jodongogo ne mor gi tij jomisonarigo, ne ging’ado mar timo duto ma ginyalo mondo giritnegi jonyuol. To mano kaka jonyuolgo gi nyithindgi ne mor ahinya gi chenrono!\n12. En wach mane ma Jokristo onego oket e paro sama gitimo yiero mar rito jonyuolgi?\n12 Kata bed ni Jokristo oyiero tiyo gi yo mane e rito jonyuolgi moseti, yo ma giyiero tiyogono ok onego omi nying Nyasaye okethre. Ok dwaher chalo gi jotend din e ndalo Yesu. (Math. 15:3-6) Dwaher ni yiero ma watimo okelne Jehova duong’ kaachiel gi kanyakla bende.—2 Kor. 6:3.\nTING’ MA KANYAKLA NIGO\n13, 14. Kaluwore gi Ndiko, ang’o momiyo wanyalo wacho ni kanyakla onego okony e rito Jokristo moseti?\n13 Ji duto ok nyal chiwo kony ne Jokristo matiyone Nyasaye e thuologi duto kuom wach rito jonyuolgi kaka owach malo kanyo. Kata kamano kaluwore gi gima notimore e kinde Jokristo mokwongo, en gima nenore maler ni kanyakla nigi chuny mar konyo owete gi nyimine ma hikgi oniang’. Muma wacho ni e kanyakla ma ne ni Jerusalem ne “onge ng’ato kuomgi ma nochando gimoro.” Mano ok nyis ni giduto ne gimewo. Nenore ni moko kuomgi ne odhier, kata kamano ne ichoko chiwo kae to ‘ipogo ne ji duto kaka ng’ato ka ng’ato nochando.’ (Tich 4:34, 35) Bang’e, chandruok moro nodonjo e kanyaklano. Ne wachore ni moko kuom ‘mond liete nojwang’ e pok mapile’ mar chiemo. Omiyo joote noyiero chwo moko molony mondo one ni mond liete duto ipogo chiemo e yo machal. (Tich 6:1-5) En adier ni chiemo ma ne ipogo pile ka pile ne en mana mar kinde matin mondo ochop dwach jogo duto ma nobedo Jokristo chieng’ Pentekost e higa 33 E Ndalowa. Jogi ne odong’ Jerusalem kuom kinde kikonyogi gimed bedo gi winjruok motegno gi Nyasaye. Paro ma joote nong’ado mar pogo chiemo nonyiso ni kanyakla nyalo konyo e chopo dwach owete gi nyimine ma hikgi oniang’.\n14 Mana kaka waseneno, kane Paulo ndiko ne Timotheo, nolero ni gin mond liete mage mowinjore kanyakla okony. (1 Tim. 5:3-16) Jakobo bende ka ne ndiko Muma kotelne gi roho, nowacho ni Jokristo nigi ting’ mar rito nyithi kiye, mond liete, koda jomamoko ma ne nyalo bedo gi chandruok. (Jak. 1:27; 2:15-17) Jaote Johana bende nowacho niya: “Ng’a man gi mwandu mag pinyni, kendo neno owadgi kochando gimoro, to chunye otho kode, hera mar Nyasaye osiko e iye nadi?” (1 Joh. 3:17) Omiyo ka Jakristo ka Jakristo nigi ting’ mar konyo jogo mochando, donge mano nyiso ni kanyakla bende nigi ting’ mar timo kamano?\n15. Gin gik mage maber ka wang’eyo sama wadwaro chiwo kony ne Jokristo moti?\n15 E pinje moko, sirkal chiwoga pesa moko mag ritaya, kendo timo chenro mag konyo joma oseti. (Rumi 13:6) E pinje moko to chenro machalo kamago ongega. Omiyo kony ma wede koda kanyakla nyalo chiwone owete gi nyimine moseti ok nyal bedo machal. Kapo ni nyithindo ma Jokristo odak mabor gi jonyuolgi, mano nyalo monogi timo gik mamoko madwarore. Nyalo bedo maber ka nyithindogo owuoyo ayanga gi jodongo matayo kanyakla ma jonyuolgi nitieno mondo ging’e chal madhi nyime e dalagi. Kuom ranyisi, jodong-kanyaklago nyalo konyo jonyuolgo mondo ong’e kaka ginyalo yudo kony ma sirkal kata riwruoge moko chiwo. Jodongogo bende nyalo fwenyo gik moko kaka barupe moko ma jonyuolgo pok osomo kata kapo ni nitie yedhe moko ma nomigi to pok gimwonyo. Sama jodong-kanyakla tudore gi nyithindo ma jonyuolgi oseti e yo ma kamano, mano nyalo konyo kama duong’ ahinya. Kapo ni nitie ng’ato machiegni manyalo bedo kaka wang’ nyithindo modak mabor gi jonyuolgi, mano nyalo geng’o parruok mang’eny ma joodno nyalo bedogo.\n16. Jokristo moko osekawo okenge mage mondo gikony jomoti e kanyakla?\n16 To nikech hera ma gin-go ne owetewa moseti, Jokristo moko e kanyakla osechiwore tiyo gi thuologi koda tekogi mondo gichiw kony e yo mowinjore. Gitimo ne owete gi nyiminego mana ka joodgi. Jomoko bende osebedo kawilore e rito owete gi nyimine makoro oseti. Jomoko e kanyakla moseyudo ni chal mar ngimagi ok migi thuolo mar tiyo ne Nyasaye e okang’ malach, oseikore konyo nyithindo ma jonyuolgi oseti mondo gidhi nyime gi migepegi kuonde ma gintiere. Donge chuny ma owetego nyiso en chuny maber? Mano ok onyiso ni kony ma owetego chiwo, koro ogolone nyithindogo ting’ mar rito jonyuolgi.\nMIGI LUOR KITIYO GI WECHE MAJIWOGI\n17, 18. Jomoti kaachiel gi joma konyogi onego obed gi chuny mane?\n17 Jomoti kaachiel gi joma ritogi nyalo miyo ngima obednegi mayot ka gibedo gi paro mowinjore. Kapo ni in gi migawo moro amora mar rito jonyuol moti, tim duto minyalo mondo isik ka in gi paro mowinjore. Seche moko bedo moti nyalo miyo ng’ato obed gi chuny monyosore. Nikech mano, nyalo dwarore itim kinda makende mondo ichiw luor kendo ijiw owete gi nyimine ma hikgi oseniang’ kitiyo gi weche magerogi. Joma hikgi oniang’gi osetiyo ne Jehova kuom higini mang’eny, omiyo owinjore opwogi. Wi Jehova ok nyal wil gi kaka gisetiyone, omiyo Jokristo bende wigi ok onego owil kodgi.—Som Malaki 3:16; Jo Hibrania 6:10.\n18 E wi mano, tije ma nenore ni tek, nyalo bedo mayot ka joma oti mikonyo kaachiel gi joma konyogi timo kamano ka gimor. (Ekl. 3:1, 4) Owete gi nyimine moseti onego otem ahinya kik gichun gik moko monego otimnegi. Onego ging’e ni biro bedo mayot ne owete gi nyimine mondo olimgi kapo ni gin bende gin joma ng’won. Kinde ka kinde joma limo joma oti jowachoga niya, “Ne adhi jiwo owadwa moro moti, to kendo an ema awuok kanyo kojiwa.”—Nge. 15:13; 17:22.\n19. Ang’o manyalo konyo rowere kaachiel gi joma oti e kinde ma weche tek?\n19 Wagombo ahinya neno kinde ma bedo moti, chandruok kaachiel gi richo ma ne onyuolwago rumo chuth. Ka kindego podi, jotich Nyasaye duto nyaka ket pachgi kuom geno mar dak nyakachieng’ e kinde mabiro. Wang’eyo ni keto geno kuom gik ma Nyasaye osingonwa, nyalo konyowa ahinya e kinde mag chandruok. Wamor bedo gi genono nikech “ok wanyosre. Kata ringrewa rumo to chunywa iloso manyien pile ka pile.” (2 Kor. 4:16-18; Hib. 6:18, 19) En ang’o kendo manyalo konyo jogo ma nigi ting’ mar rito joma oti? Wabiro nono paro moko makonyo e sula maluwo mae.\n^ par. 9 Sula maluwo mae biro wuoyo e wi moko kuom yore ma jonyuol gi nyithindo nyalo tiyogo.\nKapo ni Jakristo ohinyore e yo moro amora, kanyakla nyalo konye nade? (Ne paragraf mar 15 kod 16)


Biblica® Ochiw Thuolo Motingʼo Loko Manyien™ Jeremia 38\nOdir Jeremia ei bur\n1 Shefatia wuod Matan, Gedalia wuod Pashur, Jehukal wuod Shelemia, kod Pashur wuod Malkija nowinjo gima Jeremia ne nyiso ji duto sa mane owacho ni, 2 “Ma e gima Jehova Nyasaye wacho: ‘Ngʼato angʼata modak e dala maduongʼni noneg gi ligangla, kech kata masira, to ngʼato angʼata manodhi ir jo-Babulon nobed mangima. Notony gi ngimane; mi nobed mangima.’ 3 Kendo ma e gima Jehova Nyasaye wacho: ‘Dala maduongʼni nyaka chiwne jolweny mar ruodh Babulon ma nokawe.’ ”\n4 Eka jotelo nowachone ruoth niya, “Ngʼatni onego negi. Onyoso chuny jolweny modongʼ e dala maduongʼ ni, kaachiel gi ji duto, gi gigo mowachonegi. Ngʼatni ok dwar dhi maber mar jogi to mana kethruokgi.”\n5 Ruoth Zedekia nowacho niya, “En e lwetu. Onge gima ruoth nyalo timo mondo okwed wachu.”\n6 Omiyo negikawo Jeremia ma giketo e bur mar Malkija, wuod ruoth, mane nitiere e laru mar jarito. Ne giloro Jeremia gi tonde ei burno; ne onge pi e iye, chwodho ema ne nitie, kendo Jeremia nonimo ei chwodho.\n7 To Ebed-Melek, ja-Kush, ma jatelo e kar dak ruoth, nowinjo nine giseketo Jeremia ei bur. Ka ruoth ne obet e Dhoranga Benjamin, 8 Ebed-Melek nowuok oa e kar dak ruoth kendo owachone ni, 9 “Jaduongʼ ma ruodha, jogi osetimo gima mono kuom gigo duto magisetimone janabi Jeremia. Giwite e bur, kama kech biro nege motho ka makati duto orumo e dala maduongʼ.”\n10 Eka ruoth nomiyo Ebed-Melek ja-Kush chik, “Kaw chwo piero adek koa kae kendo ugol janabi Jeremia e bur kapok otho.”\n11 Omiyo Ebed-Melek nokawo jogo kendo odhigo e agola manie bwo kar keno mar dala ruoth. Ne okawo lewni moyiech kod lewni moti kanyo kendo nolorogi piny gi tol ne Jeremia ei bur. 12 Ebed-Melek ja-Kush nowacho ne Jeremia niya, “Ket lewni mokengoregi kod lewni moti e yuothi mondo kik tol ridhi.” Jeremia notimo kamano, 13 mine giywaye gi tol ma gigole oko mar bur. Kendo Jeremia nodongʼ e laru mar jarito.\nZedekia openjo Jeremia kendo\n14 Eka Ruoth Zedekia nooro wach mondo okelne janabi Jeremia kendo nokelnego e kar donjo mar adek mar hekalu mar Jehova Nyasaye. Ruoth nowachone niya, “Adhi penji gimoro. Kik ipanda wach.”\n15 Jeremia nowachone Zedekia niya, “Ka adwoki, donge ibiro nega? Kata ka anangʼadni rieko, bende iniwinja.”\n16 To Ruoth Zedekia nokwongʼore gi kwongʼruokni lingʼ-lingʼ ne Jeremia: “Akwongʼora gi nying Jehova Nyasaye mangima, mosemiyowa muya, ok ananegi kata chiwi ne jogo madwaro ngimani.”\n17 Eka Jeremia nowachone Zedekia niya, “Ma e gima Jehova Nyasaye Maratego, ma Nyasach Israel, wacho: ‘Ka ichiwori ne jotelo mag ruodh Babulon, ngimani noweni kendo dala maduongʼni ok nowangʼ, in kod joodi unubed mangima. 18 To ka ok ichiwori ne jotend ruodh Babulon, dala maduongʼni nomi jo-Babulon kendo giniwangʼe; un uwegi ok unutony e lwetgi.’ ”\n19 Ruoth Zedekia nowachone Jeremia niya, “Aluoro jo-Yahudi mosedhi ir jo-Babulon, nimar jo-Babulon nyalo chiwa e lwetgi mi gisanda.”\n20 Jeremia nodwoke niya, “Ok ginichiwi.” Luor Jehova Nyasaye kitimo gima anyisi. Eka inine maber, kendo ngimani noweni. 21 To ka itamori chiwori, ma e gima Jehova Nyasaye osefwenyona: 22 Mon duto mane odongʼ kar dak mar ruodh Juda nokelne jotelo mar ruodh Babulon. Mon-go nowachni ni:\nOsiepegi mane igenogo\nnowuondi kendo noloyi.\nTiendegi oselingʼore e chwodho;\n23 “Mondeu duto kod nyithindu nokelne jo-Babulon. Un uwegi ok unutony e lwetgi to enomaku gi ruodh Babulon; kendo dala maduongʼni nowangʼ mapodhi.”\n24 Eka Zedekia nowachone Jeremia niya, “Kik iwe ngʼato ongʼe twak-wani, ka ok kamano to inyalo tho. 25 Ka jotelo owinjo nine awuoyo kodi, kendo gibiro iri ma giwacho, ‘Nyiswa gima ne iwachone ruoth kendo gima ruoth nowachoni; kik ipandwa ka ok kamano to wabiro negi,’ 26 to nyisgi ni, ‘Ne asayo ruoth mondo kik oora adog e od Jonathan mondo atho kanyo.’ ”\n27 Jotelo duto nobiro ir Jeremia mi gipenje, kendo nonyisogi gik moko duto mane ruoth ochike mondo awachi. Omiyo onge gima negichako ginyise, nimar onge ngʼama nowinjo twakgi gi ruoth.\n28 Kendo Jeremia nodongʼ e laru mar jarito nyaka odiechiengʼ ma Jerusalem nokaw.\nMa e kaka Jerusalem ne okaw:


Yesu Ochango Muofni Ariyo Kendo Okonyo Zakayo | Ngima mar Yesu\nSULA MAR 99\nYesu Ochango Muofni Ariyo Kendo Okonyo Zakayo\nMATHAYO 20:29-34 MARIKO 10:46-52 LUKA 18:35–19:10\nYESU OCHANGO MUOFNI KA EN JERIKO\nZAKAYO MA JASOL OSURU LOKO CHUNYE\nYesu kaachiel gi joma wuotho kode chopo Jeriko. Wuok kanyo nyaka Jerusalem kawoga odiechieng’ achiel kama. Jeriko en taon ma yudore kuonde ariyo. Machon en mar Jo-Yahudi to manyien en mar Jo-Rumi. Wuok e taon machon kidhi e manyienno en kilomita mokalo achiel gi nus kama. Sama Yesu gi oganda wuok e achiel kuom taondego ka gidhi e machielo, muofni ariyo winjo ka ji goyo koko. Achiel kuom muofnigo nyinge en Batimeo.\nKa Batimeo kod nyawadgi winjo ni Yesu kadho, gichako luonge ka gikok matek niya: “Ruoth, Wuod Daudi, kechwa!” (Mathayo 20:30) Jomoko e i ogandano kwerogi matek ni giling’. Kata kamano, gimedo mana kok matek moloyo. Yesu chung’ nikech koko ma gigoyono. Onyiso joma ni kode mondo oluong ng’at ma kokno. Jogo dhi ir jokuechogo kendo wacho ne achiel kuomgi kama: “Bed gi chir! Chung’; echa oluongi.” (Mariko 10:49) Muofuno bedo moil kendo owito nangane ma oko kae to ochung’ kendo odhi ir Yesu.\nYesu penje niya: “Ang’o ma udwaro ni atimnu?” Muofni ariyogo saye kama: “Ruoth, wadwaro ni wengewa mondo oyawre.” (Mathayo 20:32, 33) Nikech okechogi, Yesu mulo wengegi kae to owacho ne achiel kuomgi niya: “Dhiyo. Yieni osechangi.” (Mariko 10:52) Wenge jokuecho ariyo ma muofnigo yawore kendo adier gichako miyo Nyasaye duong’. Oganda bende pako Nyasaye bang’ neno gima otimoreno. Joma yande gin muofnigo koro chako luwo Yesu.\nOganda mang’ongo olworo Yesu koni gi koni sama okadho Jeriko. Ng’ato ka ng’ato dwaro ni one jal moa chango muofnigo. Oganda thung’o Yesu koni gi koni. Omiyo, jomoko ok nyal kata mana nene. Zakayo en achiel kuom joma ok nyal nenego. En jatend josol osuru e taon mar Jeriko kod alworane. Nikech en nyadundo, ok onyal neno gima dhi nyime. Omiyo, oringo mondo otel nyime kae to oidho yadh-ng’owo moro manie bath yo ma Yesu dhi kadhoe. Ka en e wi yadhno, Zakayo koro wang’e nyalo neno gik moko duto maber. Ka Yesu chiegni chopo kanyo, oneno Zakayo e wi yadhno. Owachone kama: “Zakayo lor piny mapiyo nimar kawuono nyaka abed e odi.” (Luka 19:5) Zakayo lor piny kendo oreto nyaka e ode mondo orwak wendo modhial kamano.\nKa ji neno gima timoreno, gichako ng’ur. Gineno ni Yesu ok owinjore obed wendo ng’at ma gin gikawo ni en jaricho. Zakayo osebedo jamwandu nikech ojatiyo gi mibadhi sama osolo osuru.\nSama Yesu donjo e od Zakayo, ji ng’ur niya: “Odhi bedo wendo e od ng’at ma jaricho.” Kata kamano, Yesu to neno ni Zakayo en ng’at ma nyalo loko chunye a e richone. To adier mano e gima timore. Zakayo a malo kendo owacho ne Yesu kama: “Ruoth, ne! adhi chiwo nus mar giga ne joma odhier, kendo gimoro amora ma namayo ng’ato ang’ata anaduok nyading’wen.”—Luka 19:7, 8.\nMano doko yo maber ahinya ma Zakayo nyisogo ni oseloko chunye gadier! Ka luwore gi rekod ma en-go mar solo osuru, onyalo goyo kwan mi ong’e kwan duto mosemayo Jo-Yahudi mopogore opogore. Omiyo, osingo mar duokonegi nyading’wen. Gima otimono oloyo kata gima chik Nyasaye dwaro. (Wuok 22:1; Tim Jo-Lawi 6:2-5) E wi mano, Zakayo singo ni obiro kawo nus mar mwandune mondo omi joma odhier.\nYesu mor gi okang’ ma Zakayo osekawo ma nyiso ni adier oseloko chunye. Mano e momiyo Yesu wachone kama: “Kawuononi warruok osebiro e odni nikech jali bende en wuod Ibrahim. Nimar Wuod dhano nobiro mondo omany joma ne oselal, kendo mondo oresgi.”—Luka 19:9, 10.\nE kinde motelo ne mano, Yesu nosewuoyo e wi ranyisi mar ‘gima olal’ kane ogoyo ngero mar wuowi ma ne olal. (Luka 15:11-24) Sani to koro gima osetimono en ranyisi masie mar ng’at ma inyalo wach ni chon ne olal to koro oyud. Kata obedo ni jotend din kod jolupgi ng’ur kendo gikwedo Yesu nikech okonyo ji kaka Zakayo, Yesu pod medo manyo nyithind Ibrahim molal mondo oduoggi.\nNenore ni Yesu romo gi jokuecho ariyo ma muofni kanye, to otimonegi ang’o?\nZakayo en ng’ano, to onyiso nade ni oseloko chunye gadier a e richo?\nKaka Yesu notimo ne Zakayo puonjowa ang’o?\nGik Madongo ma Notimore e Ngima Yesu e Pinyka—Tije ma Yesu Notimo Bang’e Ugwe mar Jordan


Wuok 34 - Holy Bible [Luo Bible 2020] - (Wuok 34)\nJehova Nyasaye nowacho ne Musa niya, “Paa kite ariyo machal gi mane okwongo ka kendo anandikie weche mane ni e kite mokwongo mane itoyo.\nBed moikore gokinyi kendo ibi ira ewi Got Sinai kendo kanyo ema anaromie kodi.\nOnge ngʼato angʼata manobi kodi kata manobed machiegni ewi got kata mana chiayo kod kweth mag dhok kik kwaa e alwora mar godno.”\nKuom mano Musa nopayo kite ariyo machal gi mane okwongo ka kendo nodhi ewi Got Sinai gokinyi kotingʼogi e lwete mana kaka Jehova Nyasaye nosechike.\nEka Jehova Nyasaye nolor koa ei boche kendo nochungʼ kanyo kod Musa kohulone nyinge mar Jehova Nyasaye.\nKendo nokadho e nyim Musa kohulo niya, Jehova Nyasaye, Jehova Nyasaye, ma jangʼwono kendo ma kecho ji, ahora mos bende agundho gihera kod adiera,\nMusa nokulore nyaka e lowo mapiyo nono mi olamo.\nNowacho niya, “Yaye Ruoth Nyasaye, ka ayudo ngʼwono e nyim wangʼi, to yie idhi kodwa. Kata obedo ni jogi gin joma tokgi tek kamano, to wenwa kuom timbewa mamono kod richowa kendo kwan-wa kaka mwanduni.”\nEka Jehova Nyasaye nowacho niya, “Atimo kodi singruok. E nyim jogi duto abiro timo honni madongo mapok otimie oganda moro amora e piny. Jogo mudak e kindgi biro neno kaka timbe ma an Jehova Nyasaye abiro timo dongo.\nRituru chike ma amiyou kawuono. Abiro riembo oko e nyimu jo-Amor, jo-Kanaan, jo-Hiti, jo-Perizi, jo-Hivi kod jo-Jebus.\nBeduru motangʼ ne timo winjruok gi jogo modak e pinyno ma udhiyoe, nono to ginibednu obadho.\nMukuru kendegi mag misengini, touru kitegi mopa milamo kendo tongʼuru sirnigi mag Ashera.\n“Beduru motangʼ ne timo winjruok gi jogo modak e pinyno; nimar ka gilamo nyisechegi e yor dwanyruok kendo gitimo misengini gibiro luongou kendo ubiro chamo chiembgi mag misengini.\nTo bende ka ukawo nyigi moko mondo obed mond yawuotu mi nyigigo odwanyore kendgi gi nyisechegigo, to gibiro miyo yawuotu timo kamano.\n“Kik ulos nyiseche mothedhi mag mula mondo ulam.\n“Timuru nyasi mar Sawo mar makati ma ok oketie thowi kuom ndalo abiriyo kaka nachikou. Timuru mano e kinde moketi e dwe mar Abib, nimar e dweno ema ne agoloue e piny Misri.\n“Nyak mokwongo mar nyodo e kind jo-Israel en mara, bed ni en dhano kata jamni.\nWaruru nyodo mokwongo mar punda gi nyarombo, to ka ok unyal ware, to tururu ngʼute. Waruru yawuotu makayo. “Onge ngʼama onego obi e nyima gi lwete nono.\n“Kuom ndalo auchiel unutim tijeu to odiechiengʼ mar abiriyo unuywe; kata mana e kinde mag pur kod keyo bende nyaka uywe.\n“Timuru nyasi mar Sawo mar Jumbe gi keyo mar nyak mokwongo mar ngano kod Sawo mar Pono Olembe e rumb higa.\nJou machwo duto nyaka chopi e nyim Jehova Nyasaye Manyalo Gik Moko Duto, ma Nyasach Israel nyadidek e higa.\nAbiro riembo oko ogendini bende abiro yaro tongʼ mar pinyu kendo onge ngʼat manobed gi gombo kuom pinyu e kinde ma udhi ir Jehova Nyasaye ma Nyasachu ngʼato ka ngʼato nyadidek e higa.\n“Kik uchiwna remo motimgo misango kaachiel gi gimoro amora moketie thowi, kendo misango moro amora mochiw chiengʼ nyasi mar Pasaka kik dongʼ nyaka okinyi.\n“Keluru cham mabeyo mokwongo nyaknu e lowo e od Jehova Nyasaye ma Nyasachu. “Kik uted nyadiel ma pod dhodho cha min.”\nKane Musa olor koa e Got Sinai gi kite ariyo mopa mag Sandug Muma kotingʼo e lwete to ne ok ongʼeyo ni lela wangʼe ne rieny nikech nosewuoyo gi Jehova Nyasaye.\nKane Harun kod jo-Israel duto oneno ka lela wangʼ Musa rieny, negiluoro biro bute machiegni.\nTo Musa noluongogi; omiyo Harun kod jodongo duto mag oganda Israel noduogo ire mi owuoyo kodgi.\nBangʼe jo-Israel duto nobiro machiegni kode kendo ne omiyogi chike duto ma Jehova Nyasaye nosemiye e Got Sinai.\nKane Musa otieko wuoyo kodgi, noketo ragengʼ e wangʼe.\nTo e kinde moro amora mane odhi e nyim Jehova Nyasaye mondo owuo kode, to nogolo ragengʼno nyaka owuog e nyime. Kane owuok oko mi onyiso jo-Israel gima Jehova Nyasaye osewachone, negineno wangʼe karieny.\nEka Musa ne gengʼo wangʼe kendo nyaka chop ochak odhi owuo gi Jehova Nyasaye kendo.


Ma en wach mar adiera ni ka ngʼato oketo chunye mondo obed jatend kanisa to odwaro tich mogen. Jatend kanyakla mar jo-Kristo nyaka bed ngʼat ma wach moro amora marach onge kuome, chwor dhako achiel kende, ngʼat mobidhore, moritore, kendo modimbore, ngʼat moluor, mohero rwako welo kendo japuonj molony, ngʼat ma ok ohero kongʼo, ngʼat ma ok ger, bende owinjore obed ngʼat mamuol, ma ok ohero dhawo kendo ma ok ohero pesa. Nyaka obed ngʼat morito ode maber kendo nyaka one ni nyithinde winjo wachne gi luor mowinjore. (To ka ngʼato ok nyal rito ode owuon, to ere kaka dorit kanisa Nyasaye?) Kik obed ngʼat moyudo warruok machiegni, nono to sunga nyalo make mi opodhi kendo bura loye kaka noloyo jachien. Bende nyaka obed ngʼat ma joma ok oyie wuoyo kuome maber, mondo kik obadho mar jachien gaje mi opodhi kendo one wichkuot. Kamano bende jokony e kanisa bende nyaka bed joma imiyo luor, joma odimbore, joma ok madh kongʼo kendo joma ok oowre gi yudo ohala e yo ma ok nikare. Nyaka gimak adiera matut mar yie gi chuny maler maonge richo moro amora. Nyaka temgi mokwongo, to ka oyud ni onge wach moro marach kuomgi eka mondo yienegi bedo jokony. Kamano bende, mondgi nyaka bed joma owinjore mi luor, kik gibed mon mohero kuoth, to owinjore gibed mon moritore kendo ma jo-adiera e weche duto. Jakony kanisa nyaka bed ngʼatno man-gi dhako achiel kende kendo mopuonjo nyithinde gi joode duto maber. Joma osetiyo maber yudo nying maber kendo gibedo gi chir e yie margi kuom Kristo Yesu.\nTich Joote 6:1-7\n E kindeno kar kwan mar jopuonjre ne medore, omiyo jo-Yahudi mane wacho dho jo-Yunani nochako ngʼur gi jo-Yahudi wetegi mane wacho dho Hibrania. Jo-Yahudi mane wacho dho jo-Yunani ne ywak ni mon ma chwogi othogi ne ojwangʼ kaluwore gi kony mar chiemo mane ipogo mon ma chwogi otho. Wachno nomiyo joote apar gariyo ochoko jopuonjre duto kanyakla, mi giwachonegi niya, “Ok ber mondo wajwangʼ tich mar yalo Wach Nyasaye mondo wapog chiemo. Kuom mano, owetewa, yieruru ji abiriyo e dieru ka; joma ongʼere ni opongʼ gi Roho Maler kod rieko mondo waket tijni e lwetgi, eka wan wachiwre chuth ni tijwa mar lamo gi yalo Wach Nyasaye.” Paroni nomoro joma oyie kuom Kristo duto kanyakla, omiyo ne giyiero Stefano, ngʼat mopongʼ gi yie kendo gi Roho Maler, gi Filipo, kod Prokoro, gi Nikanor, gi Timon, gi Parmenas, kod Nikolao ja-Antiokia, ngʼat mane olokore oluwo din jo-Yahudi. Negikelo jogi mi joote oyieyo lwetgi kuomgi kendo olamonegi. Omiyo Wach Nyasaye nomedo landore, kendo kwan jopuonjre mane ni Jerusalem nomedore ahinya, kendo ji mangʼeny kuom jodolo nolokore moluwo yieno.\nApwoyonu nyaminwa Fibi, ma en jatich e kanisa man Kenkrea.\nTich Joote 6:3\nKuom mano, owetewa, yieruru ji abiriyo e dieru ka; joma ongʼere ni opongʼ gi Roho Maler kod rieko mondo waket tijni e lwetgi,\nEn bende ema nochiwo mich ni ji koyiero jomoko mondo obedi joote, to jomoko jonabi, to moko joland Injili, to jomoko jokwath gi jopuonj,\nTich Joote 20:28\nKoro tangʼuru kendo rituru kweth duto ma Roho Maler oketo e lwetu mondo uriti. Beduru jokwath mag Kanisa Nyasaye ma nongʼiewo gi rembe owuon.\n1 Korintho 12:28\nTo ei kanisa, Nyasaye oseketo ji man-gi mich mopogore opogore e tichne: Mokwongo, joote, mar ariyo, jonabi, to mar adek, jopuonj, eka joma timo honni, kaeto joma omi teko mar chango joma tuo, kod jokony ji, kod joma otelo ni ji, to mogik, joma wuoyo gi dhok mayoreyore.\nWinjuru weche jotendu kendo beduru e bwo lochgi. Girito chunyu odiechiengʼ gotieno kaka joma nyaka nyis Nyasaye kaka uchal. Winjgiuru, eka tich ma gitiyo okelnigi mor to ok pek, nikech ka umiyo tich obedonegi mapek to un ema uhinyoru.\nTich Joote 6:4\neka wan wachiwre chuth ni tijwa mar lamo gi yalo Wach Nyasaye.”\n Ma en wach mar adiera ni ka ngʼato oketo chunye mondo obed jatend kanisa to odwaro tich mogen. Jatend kanyakla mar jo-Kristo nyaka bed ngʼat ma wach moro amora marach onge kuome, chwor dhako achiel kende, ngʼat mobidhore, moritore, kendo modimbore, ngʼat moluor, mohero rwako welo kendo japuonj molony, ngʼat ma ok ohero kongʼo, ngʼat ma ok ger, bende owinjore obed ngʼat mamuol, ma ok ohero dhawo kendo ma ok ohero pesa. Nyaka obed ngʼat morito ode maber kendo nyaka one ni nyithinde winjo wachne gi luor mowinjore. (To ka ngʼato ok nyal rito ode owuon, to ere kaka dorit kanisa Nyasaye?) Kik obed ngʼat moyudo warruok machiegni, nono to sunga nyalo make mi opodhi kendo bura loye kaka noloyo jachien. Bende nyaka obed ngʼat ma joma ok oyie wuoyo kuome maber, mondo kik obadho mar jachien gaje mi opodhi kendo one wichkuot.\nJodong kanisa morito weche mag kanisa onego yud pok margi nyadiriyo, to moloyo jodongo ma tichgi en yalo kod puonjo wach Nyasaye.\nParuru jotendu ma nokwongo yalonu Wach Nyasaye. Paruru kaka kit ngimagi ne chalo mondo ulu kit yie margi.\nKik irikni yieyo lwedo kuom ji, kendo kik iriwri e richo ji mamoko. Ritri mondo ngimani osik kaler.


Jeremia 43 - Holy Bible [Luo Bible 2020] - (Jer 43)\nKa Jeremia notieko nyiso ji weche duto mag Jehova Nyasaye Nyasachgi, ma gin gik moko duto ma Jehova Nyasaye ne oore mondo onyisgi,\nAzaria wuod Hoshaya gi Johanan wuod Karea kod chwo ma jo-jendeke duto nowachone Jeremia niya, “Iriambo! Jehova Nyasaye Nyasachwa pok oori mondo iwachnwa ni, ‘Kik udhi Misri mondo udag kuno.’\nTo Baruk wuod Neria thuyi kodwa mondo ichiw-wa ne jo-Babulon, mondo ginegwa kata terowa e twech Babulon.”\nOmiyo Johanan wuod Karea kod jotend lweny duto kod ji duto ne ok oluwo chik Jehova Nyasaye mar dak e piny Juda.\nKata kamano, Johanan wuod Karea kod jotend lweny duto notelo ne jo-Juda duto mane otony mi odwogo mondo odag e piny Juda koa e pinje duto mane okegie.\nBende negitelone chwo duto, mon kod nyithindo gi nyi ruoth mane Nebuzaradan ma jatend lweny noseweyo gi Gedalia wuod Ahikam, ma wuod Shafan, kod Jeremia janabi kod Baruk wuod Neria.\nOmiyo negidhi Misri ka ok giluoro Jehova Nyasaye ma gichopo nyaka Tapanhes.\nE Tapanhes kuno wach Jehova Nyasaye nobiro ne Jeremia niya:\n“Kane jo-Yahudi ne pod rango, kaw kite moko madongo mondo iyik gi lowo e kind matafare mochan e dhoranga dala Farao man Tapanhes.\nEka iwachnegi ni, ‘Ma e gima Jehova Nyasaye Maratego, ma Nyasach Israel, wacho: Analuong jatichna Nebukadneza ruodh Babulon, kendo anaket kom duongʼne ewi kitegi maseiko kae; mi ogur hembe e wigi.\nEnobi kendo omonj Misri, konego jogo monego negi, komako jogo monego maki, kendo konego gi ligangla jogo monego negi gi ligangla.\nObiro moko mach kuom hekalu mag nyiseche mag Misri; enowangʼ hekalu mag-gi kendo enoter nyisechigi e twech. Kaka jakwath tweyo lepe e nungone, e kaka notwe Misri kuome owuon kendo noa kanyo ma ok ohinyore.\nEnomuk sirni mowal milamo mag hekalu mar chiengʼ man Misri kendo enowangʼ hekalu mag nyiseche jo-Misri.’ ”


To un bende owuoyo kuomu kama: Ng’ato ka ng’ato mondo oher chiege kaka oherore owuon, kendo dhako ka dhako bende nyaka luor chwore.\n gi terruok kod gombo, kaachiel gi gik mamono, kaka wuond gi anjawo gi nyiego gi kuoth gi sunga kod fuwo. Gik marichogo duto wuok e chuny dhano, kendo miyo obedo jaketho.”\n To e kar chakruok, kane Nyasaye ochueyo dichwo gi dhako, Muma wacho ni, ‘Mano e momiyo ng’ato weyo wuon gi min, to padore kuom chiege kendo ji ariyogo doko ringruok achiel. Kamano koro ok gin ji ariyo, to gin mana ringruok achiel.’ Kuom mano, gima Nyasaye oseriwo, kik dhano pogi.”\n Ng’at machielo bende nyalo wacho ni, “Chiemo en mar ich, kendo ich en mar chiemo.” Ee, to Nyasaye notiek gik moko ariyogo duto. To ringruok ok ochue ni terruok, to en mar Ruoth, kendo Ruoth en mar ringruok. Nyasaye nochiero Ruoth, kendo wan bende obiro chierowa gi tekone. Donge ung’eyo ni ringreu gin fuond Kristo? Koro dakaw fuond Kristo mondo alok fuond dhako ma jachode adier? Ooyo, mano ok nyalre! Koso ok ung’eyo ni ng’ama oriwore gi dhako ma jachode doko ringruok achiel kode? Muma wacho niya, “Ji ariyogo doko ringruok achiel.” To ng’ama oriwore gi Ruoth to doko chuny achiel kode. Beduru mabor gi terruok. Richo moko duto ma ng’ato timo ok keth ringre. Ng’ama terore to ketho ringre owuon. Koso ok ung’eyo ni ringreu en Hekalu mar Roho Maler modak e iu, mane Nyasaye omiyou? Un ok un mau uwegi, to un mag Nyasaye. Ne oseng’iewou, mochulo nengou, omiyo miyeuru duong’ gi ringreu.


Apaki nikech ne ichweya mongʼith kendo malich miwuoro; tijeni misetimo lich, kendo angʼeyo mano maber.\nNimar, mana kaka dhako nochwe koa kuom dichwo, e kaka dichwo bende inywolo gi dhako, to gik moko duto oa kuom Nyasaye.\nDhako ma chunye ngʼwon yudo luor, to ji ma kitgi richo yudo mana mwandu kende.\nDhako mariek gero ode, to dhako mofuwo muko ode gi lwete owuon.\nWuowi mofuwo kelone wuon mare masira, to dhako maralep chalo gi kodh ajiki.\nBer dak e thim motwo moloyo dak gi dhako ma jadhawo kendo ma ja-mirima.\n Kamano un bende mon luoruru chwou, mondo ka moko kuomgi pok oyie to gilokre, ok nikech wecheu to nikech timbeu maler, ka gineno bidhruok gi luor mar ngimau.\n Omanyo puodho maber mi ongʼiew, kendo kuom ohala moloko opidhogo puothe mag olembe. Otiyo tijene gi teko duto; kendo oratego e tije motiyo.\n Kamano bende puonj mon madongo mondo kit ngimagi obed ranyisi maber, ma ok jokuoth, kata joma ohero madho kongʼo, to nyaka gibed gi puonj mabeyo. Ka gitimo kamano, to ginyalo puonjo mon matindo kaka onego giher chwogi gi nyithindgi; ka giterore mos kendo gidak e ngima maler bende ka girito e utegi. Nyaka gibed mon mangʼwon kendo moluoro chwogi mondo kik ngʼato angʼata yany wach Nyasaye.\n Adwaro bende ni mon orwakre gi lewni mowinjore ka gibidhore kendo giritore maber, to rwakruokgi kik bed mana mar kado wich kata mar dhahabu kata mar rwako tigo ma nengone tek kata lewni ma nengogi tek, to onego girwakre gi timbe mabeyo mowinjore gi mon mawacho ni oluoro Nyasaye. Mon mondo opuonjre kolingʼ kendo koyie winjo wach. Ok ayie mondo dhako opuonj ji kata obed gi teko ewi ngʼama dichwo; nyaka olingʼ mos, nikech Adam ema nokwong chwe eka bangʼe Hawa. To bende Adam ok ema ne owuondi, to dhako ema ne owuondi, mi odoko jaketho. Kata kamano mon noyud resruok e yor nywolo nyithindo, ka gisiko e yie kod hera gi ngima maler kendo modimbore.\n Weche mag Ruoth Lemuel, ma gin weche matut ma min mare nopuonje. Yaye wuoda, yaye wuoda mane anywolo! Winja, in wuoda mane anywolo bangʼ ka Nyasaye osewinjo lemo mane atimonego singruok. Kik iket tekri kuom mon, kata nyalo mari kuom jogo maketho ruodhi. Ok en gima owinjore ne ruodhi, yaye Lemuel, mondo ruodhi omadh math makech, kata jotelo ogomb kongʼo gi chunygi duto, nono ka gimetho to wigi diwil gi gima chik ochiko, ma gihiny joma ok nyal ka gitamogi e ratichgi. Chiw kongʼo ne jogo ma chunygi ool, to math makech ne jogo ma chunygi lit. Wegi mondo gimethi mondo wigi owil gi chan-gi kendo kik gichak gipar chandruokgi kendo. Wuo ka ichwako joma ok nyal wacho wachgi gin giwegi, ka ichwako jogo maonge nyalo. Wuo kendo ngʼad bura kare, chwak ratich jogo ma jochan kod jogo mochando. Dhako ma kite longʼo en ngʼa manyalo nwangʼo? Nengone oloyo kite ma nengogi tek. Chwore ogenogo chutho kendo onge gima oreme. Okelone mana ber, ok hinyruok ndalo duto mar ngimane. Oyiero yie rombe kod tworo kendo otiyo matek gi lwete. Ochalo gi yiedhi mag ohala, kokelo chiemo moa kuma bor. Ochiewo aa e nindo ka pod piny mudho, ochiwo chiemo ne joode to moko omiyo nyiri matiyone. Omanyo puodho maber mi ongʼiew, kendo kuom ohala moloko opidhogo puothe mag olembe. Otiyo tijene gi teko duto; kendo oratego e tije motiyo. Oneno ni gik moloso miye ohala to tache ok tho gotieno. Ei lwete otingʼo yie rombe kendo omako gir chwecho gi lith lwetene. Oyawo bade ne joma jochan kendo otero lwete ne jogo mochando. Ka piny ngʼich, oonge luoro ne joode, nikech giduto girwakore gi nengni mapichni. Oloso raum ne kitandane, orwakore gi lewni marep-rep maralik ma nengogi tek. Chwore imiyo luor e dhoranga dala maduongʼ, kama obedoe e dier jodongo mag gwengʼ. Oloso lewni marep-rep mi ousgi, kendo omiyo johala gik moko. Orwakore gi teko kod dimbruok; omiyo onyalo bedo mamor e ndalo mabiro. Owuoyo gi rieko kendo puonj mar adiera ni e lewe. Orito weche mag ode to ok ocham chiemb mifwadhi. Nyithinde chungo kendo luonge ni en ngʼat mogwedhi, chwore bende pake, kawacho niya, “Mon mangʼeny timo gik mabeyo, to in iloyogi duto.” Ber mar wangʼ wuondo ji, to chia bende rumo; to dhako moluoro Jehova Nyasaye yudo pak. Miye pak moromo kode mondo onwangʼ kendo we mondo tijene okelne pak e dhorangach mar dala maduongʼ.


Mat 19 | `YUW | STEP | Oro Yesu yu mata woroc yongbödengga Galili guroc imun fauna ongga Yudia guroc Yödan yamuc ökenne idoc.\n1 Oro Yesu yu mata woroc yongbödengga Galili guroc imun fauna ongga Yudia guroc Yödan yamuc ökenne idoc. 2 Woce idina owi amna koböcma sinompho yu tan tonguya Yesuho obukocnima doun orokogung.\n3 Tuna Farisi amna auho engmuya ‘Yesu tonguc imona’ yongo oimna ficfuc toctocha ingoroc inong ac togung, “Goc tingting kombiharoc, amna au yu oweno foro muno komanang sinom fodingmun ongontacanu wömai amna worocho nongoru gumarantacha woha muno?” 4 Ihoroc inuya Yesuho mata ingoroc iban imogoc, “Kopotorochon bapiyadec mata itacma wo sonu makombinghu nuhun? Woce ingoroc itac: Osuc forosicsicdec wömai Kopotoroc Sa Gapgap Nandöng noni yu amna tobingga owino amnano yait yait dongyun öngkubung. 5 Tongo Kopotorocho yogoc, Amna yu macnin fanin dongyun fauya oweno ot ding fiantac. Tuna yu Kopotorocho yangamin godip föp tungu entamoroc. 6 Yu yaihong Kopotorocho tuna yu godip föp tungu entamoroc. Tuna Kopotorocho kondong figocmaha tongga amnaho wo guman gumanno angit maic.”\n7 Yesu yu ihoroc inuna Farisiho wönggon inogung, “Tingting oro, Möse yu foro yaha nongoru au ingoroc nimogoc: Amna au yu ogep oimna ficfuc toctochon bapiya irim tongo oweno imongga yu fodingmun ongontac.” 8 Ihoroc inuya Yesuho mata urago ingoroc inogoc, “Sonthon irot soni koingo, son nuc soniha uroci makombingidang. Worocha tongga Möseho son kang banango nongoru wo kamogoc. Wohong osuc forosicsicnodec wömai oimna ficfuc toroc kiap maididoc. 9 Nocho boinno sinom kantiwa, owi au yu amna göra matogoc mahong opnoho yu komanang sinom fodingmun onguna owi au tong siantacanu wömai amna worocho oimna gumanmuna owi göra tontac.”\n10 Oro Yesu yu ihoroc yuna youp amnaniho mata woroc kombingmuya ingoroc inogung, “Oro goc oimnahon mata yarocma worocho boinno entacanu wömai amnaho oweno muno ipma wömai angit in.” 11 Ihoroc yuna Yesuho inogoc, “Boinno, mata ngoi mepmo, amna koböcmaho tuctucgo makombiing. Wohong Kopotorocho amna auhon irotno tun tumunahai wömai amna wo ogep kombiun. 12 Kombiang, amna auho wömai owi foro ingorocnoha mayong fingidang: Auma wömai macnoho godibo obukoc obukocyi bagung. O auma wömai amnaho godibo macmacyi yu managumboc madongyu öngkup öngkuphon. O aumaho wömai ‘Kopotorochon toboruchon youpgon tona’ yongo owi mayong fingidang. Oro, amna au yu mata wo kombiuna angit idina yu wömai worochon toroc tun.”\n13 Oro mit owi amna au yu managumbocni yangada ‘Yesuho oburo bigodec out tohongga dönac youn’ yongo yuot febung. Ihoroc tuya Yesuhon youp amnaniho yu yangga inong fadung. 14 Ihoroc tuya Yesuho yu ingoroc inogoc, “Son managumboc nocot ebepha bongbong sing imoninga. Muno, yu muyu nocot ebarut. Kopotorocho wömai mom toboruc owi amna managumboc simbang ima yuha bogigoc.” 15 Yesuho ihoroc yongga oburo managumboc koroc figoc. Tongo mit sa wo imun fauna onggoc.\nAmna berac möneng yoctecno koböcma yu Yesuot itonggong koingha mata yogoc\n16 Oro amna berac au yu Yesuot engmuna ingoroc inogoc, “Fandat fandat amna noc yaö youp ogepma tongga itonggong koing aa feangoc?” 17 Ihoroc yuna Yesuho inogoc, “Goc yaha youp ogepmaha nanong ac taroc? Amna tunguhogon woi ogepma. Worocha goc amna worochon nongoru ambarac sumbotbödengga itonggong koing ai feangoc.” 18 Ihoroc yuna amna worocho Yesu wönggon inong ac tongo yogoc, “Goc nongoru torop yanömaha yaroc?” Yuna Yesuho inogoc, “Noc nongoru torop ingorocnoha yat: Goc owi göra tirocha, goc amna wot omom tirocha, goc usem tirocha, goc mata youpdec amna auha mata imanang firing tarirocha, 19 goc mac nandöng gending imiruc, o goc gakaha kombingitarocma worochon toroc nucaha kombingidiruc. Nongoruho wömai ihoroc itac.”\n20 Yesu ihoroc inuna amna beracho yogoc, “Nocu nongoru wo ambarac yandup tongga itongitat. Worochoi noc yapmu yaöha abe docmöhat?” 21 Yuna Yesuho inogoc, “Goc ongmina yoctec manomanoya wo ambarac imun gamunthon uyapdec fingga möneng woroc fogida owi amna urocimaha silip tong imiruc. Ihoroc tontarocanu wömai momphon itonggong ogepma gochon fat entac. Oro mit wömai engga noc nari.”\n22 Amna berac yu mata woroc kombingmuna irotno toup mep tuna Yesu imun fauna onggoc. Wömai yaha, yu yoctecno möneng manomano koböcma idimogungmaha onggoc. 23 Onguna Yesuho youp amnani ingoroc inogoc, “Nocho boinno sinom kanoya kombiarut, amna möneng yoctecno koböcma yu wömai mom midim sabarac sadec onggonga mep tongidang. 24 Bot kamele yu somayang ganang onggongno woi maec. O worochon torocgon wömai amna yoctecno koböc idimangma yu Kopotorochon midim sabarac sadec onggonga tu matangoc.” 25 Yesuho ihoroc yuna youp amnaniho mata woroc kombingmuya soroc yongo yogung, “Mayain, goc ihoroc yarocma wömai amna tungu au itonggong koing maun feic.”\n26 Ihoroc yuya Yesuho yangam dongdong foring yangmuna inogoc, “Amnaho matoctocno worochoi Kopotoroc yu ogep manomano ambarac tuna boinno engoc.” 27 Yesuho ihoroc yuna Pitaho yu inogoc, “Kombiharoc, nonu manomano noni ambarac dongyana fauya goc gandomon. Worocha wömai nonu urago tingtingno fogitnahamon?” 28 Ihoroc yuna Yesuho inogoc, “Nocho boinno sinom kantiwa, mit wömai Amnahon Manano yu ma moröma sogitmuna Kinghon abamodec idina Kopotorocho sa guroc manomano ambarac dongyun wego öngkuuya ino yabitno itnahing.\nOro bongono wocin wömai sonu ihorocgon amna dugohon abamo 12 inoin inoin fogitmuya Israel nanohon torop 12 wo yuhon matano soworengga yu bödenahing. 29 O amnaho nochon youp toctocha böcnohu, o orugihu, o natnihu, o fanihu, o macnihu, o mananihu, o mondocnohu wo dou fauya noc narantangma yu wömai manomano wo ambarac 100thon toroc urago fogitnahing. Tongo mit itonggong koing au feangoc. 30 Kombiarut, amna koböcmaho önga osuc ididangma, yu wömai mit madango itnahing. O amna koböcmaho önga madango ididangma yu mit osuc itnahing,” Yesu yu ihoroc yogoc.